cyanic-selkie/wikianc huggingface dataset:
ശബരിഗിരി ജലവൈദ്യുതപദ്ധതി
വൈദ്യുതി ഉത്പാദനം
ശബരിഗിരി ജലവൈദ്യുതപദ്ധതി യിൽ 50 മെഗാവാട്ടിന്റെ 6 ടർബൈനുകൾ (PELTON TYPE- Allis-Chalmers USA) ഉപയോഗിച്ച് 300 മെഗാവാട്ട്   വൈദ്യുതി ഉത്പാദിപ്പിക്കുന്നു. Allis-Chalmers USA ആണ് ജനറേറ്റർ .വാർഷിക ഉൽപ്പാദനം 1338   MU ആണ്.1967 നവംബർ 26  ന്  യന്ത്രം കമ്മീഷൻ ചെയ്തു.തുടർച്ചയായ നവീകരണങ്ങളോടെ 2009 ഓടു കൂടി 300 മെഗാവാട്ടിൽ നിന്ന് 340 മെഗാവാട്ടായി ശേഷി ഉയർത്തി.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ഉത്തമചോളൻ
ഉത്തമ ചോളൻ (മധുരാന്തകചോളൻ) പരാന്തക ചോള രണ്ടാമന്റെ പിൻഗാമിയായി സി.ഇ 970 ൽ അധികാരത്തിലെത്തി. രാജേന്ദ്രചോളന്റെ തിരുവാലങ്ങാട് ഫലകങ്ങൾ അനുസരിച്ച്, മധുരാന്തക ഉത്തമചോളന്റെ ഭരണം ആദിത്യൻ രണ്ടാമനുശേഷമാണ്. ആദിത്യചോളൻ സുന്ദര ചോളന്റെ മകനായിരുന്നു. ഭരണം ഏൽക്കുന്നതിനു മുമ്പ് അദ്ദേഹം മരിച്ചുവെന്ന് കരുതപ്പെടുന്നു. ഉത്തമചോളൻ സെമ്പിയൻ മഹാദേവിയുടേയും ഗന്ധരാദിത്യന്റേയും മകനായിരുന്നു.
സിംഹാസനാരോഹണം
ഉത്തമചോളൻ സിംഹാസനം കയറിയ സാഹചര്യങ്ങൾ വ്യക്തമല്ല. ഗന്ധരാദിത്യന്റേയും രാജ്ഞിയായ സെമ്പിയൻ മഹാദേവിയുടേയും മകനായിരുന്നു ഉത്തമൻ. ഗന്ധരാദിത്യന്റെ മരണസമയത്ത് ഉത്തമൻ വളരെ ചെറിയ കുട്ടിയായിരിക്കണം. പക്വതയില്ലായ്മ കാരണം ചോള സിംഹാസനത്തിനുള്ള അദ്ദേഹത്തിന്റെ അവകാശങ്ങൾ മാറ്റിവച്ച്, ഗന്ധരിദിത്യന്റെ ഇളയ സഹോദരൻ അറിഞ്ചയൻ രാജാവായി കിരീടമണിഞ്ഞു.
അറിഞ്ചയൻ വളരെ ചുരുങ്ങിയ കാലം ഭരിച്ചു - ഒരുപക്ഷേ ഒരു വർഷത്തിൽ താഴെ കാലം. അദ്ദേഹത്തിന്റെ മരണശേഷം അദ്ദേഹത്തിന്റെ മകൻ പരാന്തകൻ രണ്ടാമൻ ( സുന്ദര ചോള ൻ ) അധികാരമേറ്റു. കിരീടം അവകാശപ്പെടാൻ മധുരാന്തകനു പ്രായമാകുമ്പോഴേക്കും സുന്ദര ചോളന് രണ്ട് ആൺമക്കളുണ്ടായിരുന്നു - ആദിത്യ കരികാലൻ, അരുൾമൊഴിവർമൻ എന്നിവർ.
ഗന്ധരദിത്യചോളന്റെ മകൻ ഉത്തമ ചോളന് സിംഹാസനത്തിന് കൂടുതൽ അവകാശമുണ്ടെങ്കിൽകൂടി പരാന്തകസുന്ദരചോളന്റെ ഭരണകാലത്ത് അദ്ദേഹത്തിന്റെ മകൻ ആദിത്യൻ രണ്ടാമനെ ചോളസിംഹാസനത്തിനു അവകാശിയാക്കി. 969 സി.ഇ യിൽ ആദിത്യൻ രണ്ടാമൻ വധിക്കപ്പെട്ടു. രാജേന്ദ്ര ചോളൻ ഒന്നാമന്റെ തിരുവലങ്ങാട് ഫലകൾ അനുസരിച്ച് കിരീടാവകാശത്തെക്കുറിച്ച് തർക്കമുണ്ടായിരുന്നതായി കരുതുന്നു. പിൽക്കാലത്ത് രാജരാജൻ ഒന്നാമൻ എന്ന പേരു സ്വീകരിച്ച അരുൾമൊഴിവർമൻ തന്റെ പിതാമഹന്റെ സഹോദരപുത്രനായ മധുരാന്തകനു വേണ്ടി മാറിനിൽക്കാൻ തീരുമാനിച്ചു.
ആദിത്യൻ രണ്ടാമന്റെ വധത്തിലെ പങ്ക്
രാജ്യദ്രോഹക്കുറ്റത്തിന് ശിക്ഷിക്കപ്പെട്ടതിനാൽ ചില വ്യക്തികളുടെ സ്വത്തുക്കൾ കണ്ടുകെട്ടിയതായി രാജരാജന്റെ കാലത്തെ ഒരു ലിഖിതത്തിൽ നിന്ന് മനസ്സിലാക്കാൻ സാധിക്കുന്നു. ആദിത്യൻ രണ്ടാമനെ വധിക്കാനുള്ള ഗൂഢാലോചനയിൽ ഈ വ്യക്തികൾക്കു ഉള്ള പങ്കും ഈ ലിഖിതം ചൂണ്ടിക്കാണിക്കുന്നു. രാജരാജ ചോളന്റെ രണ്ടാം വർഷത്തിൽ എഴുതിയ ഉദയാർഗുഡിയിൽ നിന്നുള്ള ലിഖിതത്തിൽ രാജ്യദ്രോഹക്കുറ്റത്തിനും ആദിത്യൻ രണ്ടാമന്റെ വധത്തിനും കാരണക്കാരായ സോമൻ, രവിദാസൻ, പരമേശ്വരൻ, മലയനൂർ രേവദാസ ക്രമവിത്തൻ, രേവദാസന്റെ പുത്രൻ, അമ്മ എന്നിവരുടെ ഭൂമിയും സ്വത്തും കണ്ടുകെട്ടിയതായി സൂചിപ്പിക്കുന്നു. ഇവരിൽ രവിദാസനും പരമേശ്വരനും സർക്കാർ ഉദ്യോഗസ്ഥരായിരുന്നു  ക്രി.വ. 969-ൽ ആദിത്യൻ രണ്ടാമൻ കൊല്ലപ്പെട്ടുവെങ്കിലും, കുറ്റവാളികൾക്ക് നീതി ലഭ്യമാക്കാൻ ഉത്തമചോളന്റെ ഭരണകാലത്ത് ഒരു നടപടിയും സ്വീകരിച്ചിട്ടില്ലെന്നതിനു ഈ ലിഖിതം തെളിവായി കണക്കാക്കുന്നു.
എന്നിരുന്നാലും, പിൽക്കാല ഗവേഷണങ്ങൾ സൂചിപ്പിക്കുന്നത് ഈ അവകാശവാദം തെറ്റായിരിക്കാമെന്നും തമിഴ് ലിഖിതങ്ങളെ തെറ്റായി വ്യാഖ്യാനിച്ചിരിക്കാമെന്നും ആണ്. ഉത്തമ ചോളനെതിരെ എന്തെങ്കിലും തെളിവുകൾ ഉണ്ടായിരുന്നെങ്കിൽ രാജരാജന്റെ മകൻ രാജേന്ദ്രൻ കിരീടധാരണനാമമായി മധുരാന്തകൻ രണ്ടാമൻ എന്ന പേരു ഏറ്റെടുക്കുമായിരുന്നില്ല എന്നു കരുതപ്പെടുന്നു.
ഉത്തമചോളൻ മതവിശ്വാസിയായിരുന്നുവെന്നുള്ളതിനു ധാരാളം തെളിവുകളുണ്ട്. കടുത്ത ശിവഭക്തനായിരുന്ന (തിരുനല്ലം എന്നും അറിയപ്പെടുന്ന കൊന്നേരിരാജപുരം, കാഞ്ചീപുരം എന്നിവിടങ്ങളിലെ ലിഖിതങ്ങളിൽ കാണപ്പെടുന്നതു പോലെ) ഉത്തമചോളനാണ്, തന്റെ അമ്മയുടെ മാർഗ്ഗനിർദ്ദേശത്തിൽ, ക്ഷേത്രരീതികൾ, ക്ഷേത്രലിഖിതങ്ങൾ, കല, ശിൽപ്പകല, ഭരണപരമായ രേഖകളുടെ സംരക്ഷണം എന്നിവ ക്രോഡീകരിച്ചത്.
ചോളസൈന്യം
ഉത്തമചോളന്റെ സൈനികനീക്കങ്ങളെക്കുറിച്ച് കൂടുതൽ അറിവുകൾ ലഭ്യമല്ല, എന്നാൽ അദ്ദേഹത്തിന്റെ കാലമായപ്പോഴേക്കും തോണ്ടൈമണ്ഡലത്തിന്റെ ഭൂരിഭാഗവും രാഷ്ട്രകൂടന്മാരിൽ നിന്ന് തിരിച്ചുപിടിച്ചിരുന്നു. അദ്ദേഹത്തിന്റെ ആധിപത്യത്തിൽ കാഞ്ചി, തിരുവണ്ണാമല എന്നിവയും ഉൾപ്പെട്ടിരുന്നു. അദ്ദേഹത്തിന്റെ പല ലിഖിതങ്ങളും ചിംഗ്ലെപുട്ട്, നോർത്ത് ആർക്കോട്ട് ജില്ലകളിൽ കാണപ്പെടുന്നു. ഉത്തമചോളന്റെ സമയത്ത് ചോള സൈന്യം പാണ്ഡ്യരുമായും അവരുടെ സഖ്യകക്ഷിയായ സിംഹളന്മാരുമായും ഈഴത്തിലോ ശ്രീലങ്കയിലോ തുടർച്ചയായ പോരാട്ടത്തിലാണെന്ന് കരുതപ്പെടുന്നു. ഉത്തമചോളന്റെ നിരവധി നാണയങ്ങൾ പാണ്ഡ്യ രാജ്യത്തും ഈഴത്തിലും കണ്ടെത്തിയിട്ടുണ്ട്.
ഉത്തമചോളൻ ഗുണനിലവാരത്തിലും സംഘടനയിലും സൈന്യത്തിന്റെ കാര്യക്ഷമത ഉയർത്തിയെന്നുള്ള സൂചനകൾ ലഭ്യമാണ്. ഉത്തമചോളന്റെ കാലം മുതൽ യോദ്ധാക്കൾക്ക് അരക്കെട്ടിനുള്ള കവചം നൽകിയിട്ടുണ്ടെന്ന് ലിഖിതങ്ങളിലൂടെ അറിയപ്പെടുന്നു.
സുന്ദരചോളന്റെ കീഴിൽ സേവനമനുഷ്ഠിച്ച പാലുവേട്ടയ്യാർ മറവൻ കണ്ടനാർ ആയിരുന്നു അദ്ദേഹത്തിന്റെ ഭരണകാലത്തെ ഒരു പ്രധാന സൈന്യാധിപൻ. അദ്ദേഹത്തിന്റെ മകൻ കുമാരൻ മറവാനും ഉത്തമ ചോളനെ സേവിച്ചു.
ജീവചരിത്രം
ഒരു ശൈവഭക്തനായിരുന്നെങ്കിലും ഉത്തമചോളൻ പ്രതിഷ്ഠിച്ച ക്ഷേത്രങ്ങൾ സംഭാവന വിഷ്ണു ക്ഷേത്രങ്ങൾക്കു സംഭാവന നൽകി, പ്രത്യേകിച്ച് ഉള്ളഗലദർ ക്ഷേത്രത്തിന്. രാജ്യത്തിലെ ജില്ലകൾക്ക് വലിയ തോതിൽ സ്വയംഭരണവും ഉത്തമചോളൻ നൽകി. കച്ചിപീഡ് (ആധുനിക കാഞ്ചീപുരം) അദ്ദേഹത്തിന്റെ കീഴിലെ പ്രധാന നഗരങ്ങളിലൊന്നാണ്. ആധുനിക കുംഭകോണം, തിരുനല്ലം (ആധുനിക കൊന്നേരിരാജപുരം), തിരുവല്ലാറൈ, തിരുപ്പട്ടുറൈ, തിരുനേദുഗളം, തിരുവീസലൂർ, തിരുനാരൈയൂർ, തിരുവലങ്ങാട്, തിരുക്കോടിക്ക എന്നിവിടങ്ങളിലെ ക്ഷേത്രങ്ങളിലേക്കു പണം, കന്നുകാലികൾ, ആടുകൾ എന്നിവ അദ്ദേഹം സംഭാവന ചെയ്തിട്ടുണ്ട്.
ഇഷ്ടിക, ചുണ്ണാമ്പ്, മരം എന്നിവ കൊണ്ടുള്ള കെട്ടിടങ്ങളെ കല്ലിലാക്കുന്ന മാറ്റത്തിനു ഉത്തമ ചോളന്റെ അമ്മ തുടക്കമിട്ടു. ഈ ശ്രമത്തിൽ അദ്ദേഹം തന്റെ അമ്മയ്ക്ക് സജീവമായി ധനസഹായം നൽകി എന്നതിന് ലിഖിത തെളിവുകൾ ഉണ്ട്.
കുംഭകോണത്തിനടുത്തുള്ള കൊന്നേരരാജപുരം (തിരുനല്ലം) ക്ഷേത്രത്തിന്റെ അകത്തെ പ്രകാരത്തിന്റ തെക്കേ മതിലിൽ ഉത്തമ ചോളന്റേയും (മധുരാന്തക ദേവർ) അമ്മയുടെയും ശില്പങ്ങൾ കാണപ്പെടുന്നു.
മരണവും പിന്തുടർച്ചയും
ഉത്തമചോളൻ 985 സി.ഇ യിൽ അന്തരിച്ചു. അദ്ദേഹത്തിന് ഒരു മകനുണ്ടായിരുന്നുവെങ്കിലും (മധുരാന്തക ഗന്ധരാദിത്യൻ), പിന്തുടർച്ചാവകാശം പരാന്തകൻ രണ്ടാമന്റെ കുടുംബത്തിലേക്ക് തിരിച്ചുപോയി. രാജരാജ ചോള ഒന്നാമൻ ചോള ചക്രവർത്തിയായി. രാജരാജന്റെ കൊട്ടാരത്തിൽ മധുരാന്തക ഗന്ധരാദിത്യൻ ഉദ്യോഗസ്ഥനായി സേവനമനുഷ്ഠിച്ചു.
അവലംബം
വർഗ്ഗം:980-കളിൽ മരിച്ചവർ വർഗ്ഗം:ചോളരാജാക്കന്മാർ
ജോസഫ് വോൺ ഹാൽബൻ
ഒരു ഓസ്ട്രിയൻ പ്രസവചികിത്സകനും ഗൈനക്കോളജിസ്റ്റുമായിരുന്നു ജോസഫ് വോൺ ഹാൽബൻ (10 ഒക്ടോബർ 1870 - 23 ഏപ്രിൽ 1937). ഓപ്പറ ഗായിക സെൽമ കുർസിന്റെ (1874-1933) ഭർത്താവായിരുന്നു അദ്ദേഹം.
1894-ൽ ബ്ലൂമെൻസ്റ്റോക്ക് എന്ന് പേരുള്ള ഒരു ജൂത കുടുംബത്തിൽ ജനിച്ച അദ്ദേഹം വിയന്നയിൽ നിന്ന് മെഡിക്കൽ ഡോക്ടറേറ്റ് നേടി, അവിടെ 1898 മുതൽ 1903 വരെ ഫ്രെഡറിക് ഷൗട്ടയുടെ കീഴിൽ സഹായിയായി ജോലി ചെയ്തു. 1903-ൽ അദ്ദേഹം OB/ GYN-ന്റെ പ്രൈവറ്റ് ഡോസന്റ് ആയി, തുടർന്ന് 1909- അസോസിയേറ്റ് പ്രൊഫസറായി.
അണ്ഡാശയത്തിന്റെ ആന്തരിക സ്രവങ്ങൾ ഉൾപ്പെടുന്നവയിലെ ശ്രദ്ധേയ ഗവേഷണത്തിന് പേരുകേട്ടയാളാണ് ഹൽബൻ. പ്ലാസന്റയുടെ എൻഡോക്രൈൻ പ്രവർത്തനത്തെക്കുറിച്ചുള്ള ആദ്യകാല വിവരണവും അദ്ദേഹം നൽകി. അദ്ദേഹത്തിന്റെ പേര് ഇനിപ്പറയുന്ന രണ്ട് മെഡിക്കൽ പദങ്ങളുമായി ബന്ധപ്പെട്ടിരിക്കുന്നു:
പുറം കണ്ണികൾ
വർഗ്ഗം:ഓസ്ട്രിയൻ ജൂതന്മാർ വർഗ്ഗം:1937-ൽ മരിച്ചവർ വർഗ്ഗം:1870-ൽ ജനിച്ചവർ
പിയർലൂജി കൊളീന
മുൻ ഇറ്റാലിയൻ ഫുട്ബോൾ റഫറിയാണ് പിയർലൂജി കൊളീന (ജനനം 13 ഫെബ്രുവരി 1960). തുടർച്ചയായി ആറ് തവണ ഫിഫയുടെ " മികച്ച റഫറി" ആയി തിരഞ്ഞെടുക്കപ്പെട്ട അദ്ദേഹം എക്കാലത്തെയും മികച്ച ഫുട്ബോൾ റഫറിയായും "എല്ലാ റഫറിമാരുടെയും ഗോഡ്ഫാദറായും '' കണക്കാക്കപ്പെടുകയും ചെയ്തു.
2010 മുതൽ ഉക്രെയ്നിലെ ഫുട്ബോൾ ഫെഡറേഷന്റെ റഫറിമാരുടെ തലവനായ ഇറ്റാലിയൻ ഫുട്ബോൾ റഫറിസ് അസോസിയേഷന്റെ (AIA) പ്രതിഫലം പറ്റാത്ത കൺസൾട്ടന്റായി കോളിന ഇപ്പോഴും ഫുട്ബോളിൽ ഏർപ്പെട്ടിരിക്കുന്നു. യുവേഫ റഫറി കമ്മിറ്റി അംഗവും ഫിഫ റഫറിമാരുടെ ചെയർമാനുമാണ്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1960-ൽ ജനിച്ചവർ വർഗ്ഗം:Articles containing Japanese-language text
ലുണസ്പിസ്
തുടക്ക ഡെവോണിയൻ കാലത്തിൽ ജീവിച്ചിരുന്ന ഒരു മത്സ്യമാണ് ലുണസ്പിസ്. ഇവയുടെ ആവാസ കേന്ദ്രം ഡെവോണിയൻ കാലത്തിലെ ആഴം കുറഞ്ഞ കടലുകൾ ആയിരുന്നു. കവചം ഉള്ള മത്സ്യമായ ഇവയ്ക്ക് പരന്ന ആകൃതി ആയിരുന്നു. ഇവയുടെ ഫോസ്സിൽ കിട്ടിയിടുള്ളത് ജർമ്മനി, ചൈന, ഓസ്ട്രേലിയ എന്നിവിടങ്ങളിൽ നിന്നും ആണ്.
അവലംബം
വർഗ്ഗം:പുരാതനജീവികൾ വർഗ്ഗം:കടൽജീവികൾ വർഗ്ഗം:മത്സ്യങ്ങൾ
ഗരുഡഗമന സമയമിദേ
പട്ണം സുബ്രഹ്മണ്യ അയ്യർ നാഗസ്വരാവലിരാഗത്തിൽ രൂപകതാളത്തിൽ ചിട്ടപ്പെടുത്തിയ ഒരു കൃതിയാണ് ഗരുഡഗമന സമയമിദേ. തെലുഗുഭാഷയിലാണ് ഈ കൃതി രചിച്ചിരിക്കുന്നത്.
പല്ലവി
ഗരുഡഗമന സമയമിദേ കരുണാജോഡരാദാ
അനുപല്ലവി
നിരുപമ സുന്ദരാകാര നിജ ഭക്തജനാധാര
പുറത്തേക്കുള്ള കണ്ണികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:പട്ടണം സുബ്രഹ്മണ്യ അയ്യർ ചിട്ടപ്പെടുത്തിയ കൃതികൾ വർഗ്ഗം:നാഗസ്വരാവലി രാഗത്തിൽ ചിട്ടപ്പെടുത്തിയ സംഗീതകൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ
ക്രിയാറ്റിനിൻ
മാംസ പേശികളിൽ    ഉപാപചയത്തിൻറെ ഭാഗമായി ഉത്പാദിപ്പിക്കപ്പെടുന്ന രാസസംയുക്തമാണ്  ക്രിയാറ്റിനിൻ അഥവാ ക്രിയേറ്റിനിൻ. ഉപയോഗശൂന്യമായ ഈ വിസർജ്യപദാർഥത്തെ വൃക്കകളാണ് രക്തത്തിൽനിന്ന് അരിച്ചെടുത്ത്   ശരീരത്തിൽനിന്ന് പുറന്തള്ളുന്നത്. അതുകൊണ്ടുതന്നെ വൃക്കകളുടെ പ്രവർത്തനശേഷിയുടേയും ആരോഗ്യത്തിൻറേയും സൂചികയാണ്  രക്തത്തിലും മൂത്രത്തിലും ഉള്ള  ക്രിയാറ്റിനിൻറെ അളവ്, ,. വൃക്കകൾക്ക്  രക്തത്തിലെ ക്രിയാറ്റിനിനെ നീക്കംചെയ്യാനുള്ള കഴിവ് കുറഞ്ഞാൽ രക്തത്തിലെ ക്രിയാറ്റിനിൻ ലെവൽ ഉയരും. ഓരോദിവസവും 1 - 2 % വരെ മാംസപേശിയിലുള്ള ക്രിയാറ്റിൻ, ക്രിയാറ്റിനിനായി പരിവർത്തനം ചെയ്യപ്പെടുന്നു. പുരുഷന്മാർക്ക് സ്ത്രീകളേക്കാൾ  പേശീഭാരം (muscle mass)  ഉള്ളതിനാൽ  സ്വാഭാവികമായും  രക്തത്തിലെ ക്രിയാറ്റിനിന്റെ ലെവൽ സ്ത്രീകളേക്കാൾ പുരുഷന്മാരിൽ  കൂടുതലായിരിക്കും.
ക്രിയാറ്റിനിൻ- രസതന്ത്രവും ജൈവരസതന്ത്രവും
ക്രിയാറ്റിൻ --->   ക്രിയാറ്റിൻ ഫോസഫേറ്റ്  > ക്രിയാറ്റിനിൻ
ക്രിയാറ്റിനിൻ അളക്കുന്ന വിധം
ഇടത്ത്‌|ലഘുചിത്രം|യാഫ് റിയാക്ഷൻ - ക്രിയാറ്റിനിൻറെ അളവ് നിർണയിക്കുന്നതിന് ഉപയോഗിക്കുന്ന  രാസപ്രക്രിയ പിക്രിക് ആസിഡിൻറെ ക്ഷാരലായനിയിൽ ക്രിയാറ്റിനിൻ കലരുന്പോൾ       ഓറഞ്ചു കലർന്ന കടും ചുവപ്പു നിറമുള്ള  യാനോവ്സ്കി സംയുക്തം  രൂപപ്പെടുന്നു. 1886- ൽ മാക്സ് യാഫ്  കണ്ടു പിടിച്ച  യാഫ് റിയാക്ഷൻ  എന്നറിയപ്പെടുന്ന  ഈ  രാസപ്രക്രിയ  ആസ്പദമാക്കിയാണ്   ക്രിയാറ്റിനിൻറെ അളവ്   നിർണയിക്കപ്പെടുന്നത്. ഈ രീതിയുടെ പോരായ്മകൾ നികത്താൻ ഏറെ ഭേദഗതികൾ ഉൾക്കൊള്ളിച്ചിട്ടുണ്ട്. കൂടാതെ പുതിയ രീതികളും നിലവിലുണ്ട്.
വൃക്കകളുടെ ആരോഗ്യനില
പേശികളിലും മസ്തിഷ്കത്തിലും ഉപാപചയത്തിൻറെ ഭാഗമായി ഉത്പാദിപ്പിക്കപ്പെടുന്ന ക്രിയാറ്റിനിൻ  രക്തത്തിൽ കലർന്ന്  വൃക്കകളിലെത്തുന്നു. രക്തത്തിൽനിന്ന് മാലിന്യങ്ങളെ അരിച്ചുമാറ്റുന്ന പ്രക്രിയ (ഗ്ലോമറുലാർ ഫിൽട്രേഷൻ) വൃക്കകളിൽ നടക്കുന്നു. വിസർജ്യവസ്തുവായ ക്രിയാറ്റിനിൻ മൂത്രത്തിലൂടെ പുറന്തള്ളപ്പെടുന്നു.
ക്രിയാറ്റിനിൻ സൂചിക
സാധാരണ നിലയിൽ രക്തത്തിലെ ക്രിയാറ്റിനിൻറെ  ശരാശരി അളവ്   പുരുഷന്മാരിൽ   0.6 മുതൽ 1.2 mg / dL, വരേയും  സ്ത്രീകളിൽ  0.5 മുതൽ 1.1 mg / dL  വരേയുമാണ്. പ്രായത്തിനും ശരീരഭാരത്തിനുമനുസരിച്ച് ചെറിയതോതിൽ ഏറ്റക്കുറച്ചിലുകളുണ്ടാകാം, ,.
ക്രിയാറ്റിനിൻ ക്ലിയറൻസ് ടെസ്റ്റ്
ക്രിയാറ്റിനിൻ അരിച്ചെടുക്കാനുള്ള വൃക്കകളുടെ കാര്യക്ഷമതയെ സൂചിപ്പിക്കുന്നതാണ് ക്രിയാറ്റിനിൻ ക്ലിയറൻസ് ടെസ്റ്റ്. വൃക്കകൾക്ക് ഒരു മിനിട്ടിൽ എത്ര മില്ലിലിറ്റർ രക്തത്തെ ക്രിയാറ്റിനിൻ മുക്തമാക്കാൻ കഴിയുമെന്ന് ഈ ടെസ്റ്റ് ഗണിച്ചെടുക്കുന്നു. ആരോഗ്യവതികളായ സ്ത്രീകളിൽ ഇത് ശരാശരി മിനിട്ടിൽ 95 മില്ലിലിറ്ററും പുരുഷന്മാർക്ക് മിനിട്ടിൽ 120 മില്ലിലിറ്ററും ആണ്.
ക്രിയാറ്റിനിൻ അളവ് കൂടാനുള്ള കാരണങ്ങൾ
സാധാരണയായി പ്രായമാകുമ്പോൾ ശരീരത്തിലെ അവയവങ്ങളുടെ പ്രവർത്തന ക്ഷമത കുറയുക പതിവാണ്. അത്തരത്തിലൊരു ശേഷികുറവ് വൃക്കകൾക്കും സംഭവിക്കുന്നു, .ചില പ്രത്യേക രോഗങ്ങൾ , മരുന്നുകളുടെ ഉപയോഗം , ഭക്ഷണത്തിലെ കൃത്രിമ ചേരുവകൾ , ചൂടുകൂടിയ സാഹചര്യങ്ങൾ എന്നിവ വൃക്കകളുടെ പ്രവർത്തനശേഷിയെ  തകരാറിലാക്കും.
വെള്ളവയറൻ ശരപ്പക്ഷി
ഇവയുടെ നന്നേ ചെറിയ കാലുകൾ ഉപയോഗിച്ചു തൂങ്ങിക്കിടക്കുകയല്ലാതെ നിവർന്നിരിക്കാൻ ബുദ്ധിമുട്ടാണ്. ഇവ ഒരിക്കലും നിലത്തിരിക്കാൻ താല്പര്യം കാണിക്കാറില്ല. കൂടുകൂട്ടുന്നതൊഴിച്ചാൽ ജീവിതത്തിന്റെ മറ്റെല്ലാ ഭാഗവവും ഇവ വായുവിൽത്തന്ന ചെലവഴിക്കുന്നു. കീടങ്ങളെ ഭക്ഷണമാകുന്നതും വെള്ളംകുടിക്കുന്നതും ഇണചേരുന്നതും ഉറങ്ങുന്നതുമെല്ലാം പറന്നുകൊണ്ടുതന്നെ. ആറുമാസംവരെ തുടർച്ചയായി നിർത്താതെ പറക്കുന്നതായി കണ്ടെത്തിയിട്ടുണ്ട്.
ഇവ ഹിമാലയത്തിലും യൂറോപ്പിലും പ്രജനനം നടത്തുന്നു. ശീതകാലത്തു ദക്ഷിണേഷ്യയിലേക്കും ആഫ്രിക്കയിലേക്കും സഞ്ചരിക്കുന്നു. ഹിമയുഗത്തിൽ ഇവ കൂടുതൽ പ്രദേശങ്ങളിൽ വസിച്ചിരുന്നെന്നു കരുതുന്നു.
വലിപ്പക്കൂടുതലും വെളുത്തവയറും ഇവയെ മലങ്കൂളനിൽനിന്നും വേർതിരിച്ചറിയാൻ സഹായിക്കുന്നു.
അവലംബം
വർഗ്ഗം:കേരളത്തിലെ പക്ഷികൾ
പാലക്കാട് ആർ. രഘു
ലഘുചിത്രം|പാലക്കാട് ആർ. രഘു പത്മശ്രീ പുരസ്കാരത്തിന് അർഹനായ മൃദംഗ വാദകനായിരുന്നു '''പാലക്കാട് ആർ. രഘു''' (9 ജനുവരി 1928 - 2 ജൂൺ 2009).
ജീവിതരേഖ
പാലക്കാട് രാമസ്വാമി അയ്യരുടെയും അനന്തലക്ഷ്മി അമ്മാളിന്റെയും മകനായി ബർമ്മയിലെ റംഗൂണിൽ ജനിച്ചു. കുട്ടിക്കാലത്തേ അസാമന്യ സംഗീതാഭരുചി പ്രകടിപ്പിച്ച രഘു തിന്ന്യം വെങ്കിടരാമയ്യരുടെയും ട്രിച്ചി രാഘവയ്യരുടെയും ശിക്ഷണത്തിലാണ് മൃദംഗ വാദനം ആരംഭിച്ചത്. പാലക്കാട് മണി അയ്യരുടെ പക്കലും ദീർഘകാലം പഠിച്ചു. പ്രമുഖ മൃദംഗ വാദകനായ പഴനി സുബ്രമണ്യം പിള്ളയെയായിരുന്നു അദ്ദേഹം മാനസിക ഗുരുവായി കണ്ടിരുന്നത്.ഗണിതത്തിൽ ബിരുദം നേടിയിട്ടുണ്ട്.
കണക്ടികട്ട് വെസ്‌ലിൻ സർവകലാശാല, സാൻഡിയാഗോ സ്റ്റേറ്റ് യൂണിവേഴ്‌സിറ്റി, യൂണിവേഴ്‌സിറ്റി ഓഫ് ബർക്ക്‌ലി എന്നിവിടങ്ങളിൽ വിസിറ്റിങ് പ്രൊഫസറായിരുന്നു.
ചെമ്പൈ വൈദ്യനാഥ ഭാഗവതർ, ശെമ്മാങ്കുടി ശ്രീനിവാസ അയ്യർ, അരിയാക്കുടി രാജാനുജ അയ്യങ്കാർ, ജി.എൻ. ബാലസുബ്രഹ്മണ്യൻ, കെ.വി. നാരായണസ്വാമി, പണ്ഡിറ്റ് രവിശങ്കർ, ഹരിപ്രസാദ് ചൗരസ്യ, ശിവകുമാർ ശർമ, അള്ളരാഖ തുടങ്ങി തന്റെ തലമുറയിലെ പ്രഗല്ഭരായ സംഗീതജ്ഞൻമാരോടൊപ്പം സ്വദേശത്തും വിദേശരാജ്യങ്ങളിലും പക്കമേളത്തിന് ഒപ്പം നിന്നു.
പാലക്കാട് രഘുബാണി
കച്ചേരിക്ക് പക്കമൊരുക്കുന്നതിൽ കീർത്തനങ്ങളുടെ ഗതിയുടെ ഏറ്റക്കുറച്ചിലുകൾ അടിസ്ഥാനമാക്കി അദ്ദേഹം അവതരിപ്പിച്ച ശൈലിയാണ് പാലക്കാട് രഘുബാണി എന്ന പേരിൽ പ്രസിദ്ധമായി മാറിയത്. സാങ്കേതിക തികവാർന്ന ശൈലിയും അനായസ വിരൽ വൈദഗ്ദ്ധ്യവും അദ്ദേഹത്തെ മുൻ നിര മൃദംഗ വാദകരിലൊരാളാക്കി. സംഗീതത്തിന്റെ ഭാവത്തിനും സാഹിത്യത്തിനുമനുസൃതമായി താളമൊരുക്കുന്നതിലും അദ്ദേഹത്തിന് അസാമാന്യകഴിവുണ്ടായിരുന്നു.
ശിഷ്യപരമ്പര
ആലപ്പുഴ രാഘവൻ, തൃശ്ശൂർ നരേന്ദ്രൻ, തിരുവനന്തപുരം വൈദ്യനാഥൻ, കെ.പി. അനിൽകുമാർ, ബോംബേ ബാലാജി, കല്ലടക്കുറിച്ചി ശിവകുമാർ, മനോജ്ശിവ, ആനന്ദ്‌രാമൻ, അഭിഷേക് രഘുറാം എന്നിവർ തുടങ്ങി ഫ്യൂഷൻ സംഗീതരംഗത്ത് ശ്രദ്ധേയരായ ത്രിലോക് ഗുർതു, പാലക്കാട് ശിവ, രഞ്ജിത് ബാരോട്, ശിവമണി, ശ്രീധർ പാർഥസാരഥി വരെയുള്ളവർ രഘുവിന്റെ ശിഷ്യ പരമ്പരയിൽപ്പെടുന്നു.
കുടക്കല്ല് പറമ്പ്
അവലംബങ്ങൾ
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:ചരിത്രാതീത ഇന്ത്യ വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
ഫോക്ക് ആൻഡ് ഫെയറി ടെയിൽസ്
റൂത്ത് മാനിംഗ്-സാൻഡേഴ്‌സ് ശേഖരിക്കുകയും ഫിക്ഷനാക്കി മാറ്റുകയും ചെയ്ത ലോകമെമ്പാടുമുള്ള 25 യക്ഷിക്കഥകളുടെ 1978-ലെ സമാഹാരമാണ് ഫോക്ക് ആൻഡ് ഫെയറി ടെയിൽസ്. വാസ്തവത്തിൽ, ഈ പുസ്തകം കൂടുതലും ഡ്രാഗണുകളുടെ പുസ്തകം, മത്സ്യകന്യകകളുടെ പുസ്തകം, മന്ത്രവാദികളുടെ പുസ്തകം, കുള്ളന്മാരുടെ പുസ്തകം, പിശാചുക്കളുടെയും ഭൂതങ്ങളുടെയും പുസ്തകം, രാജാക്കന്മാരുടെയും രാജ്ഞികളുടെയും പുസ്തകം, മാന്ത്രിക മൃഗങ്ങളുടെ പുസ്തകം, ഭീമൻമാരുടെ പുസ്തകം, എ. ഓഗ്രസിന്റെയും ട്രോളുകളുടെയും പുസ്തകം, മാന്ത്രികരുടെ പുസ്തകം, മന്ത്രവാദങ്ങളുടെയും ശാപങ്ങളുടെയും പുസ്തകം, രാക്ഷസന്മാരുടെ പുസ്തകം തുടങ്ങി മുൻ മാനിംഗ്-സാൻഡേഴ്‌സ് ആന്തോളജികളിൽ പ്രസിദ്ധീകരിച്ച കഥകളുടെ ഒരു ശേഖരമാണ്.
മുമ്പ് പ്രസിദ്ധീകരിക്കാത്ത അഞ്ച് കഥകളുമുണ്ട്. (ഉള്ളടക്കപ്പട്ടികയിൽ 21 മുതൽ 25 വരെയുള്ള അക്കങ്ങൾ.)
മുമ്പ് പ്രസിദ്ധീകരിച്ച മാനിംഗ്-സാൻഡേഴ്‌സ് കഥകളുടെ മറ്റൊരു സമാഹാരമായ എ ചോയ്‌സ് ഓഫ് മാജിക് (1971) എന്ന സമാഹാരമാണ് ഇതിന് മുമ്പുള്ളത്.
പുറംകണ്ണികൾ
വർഗ്ഗം:നാടോടിക്കഥകളുടെ ശേഖരം
മത്തി ചീല
കേരളത്തിലെ വിവിധഭാഗങ്ങളിൽ കണ്ടുവരുന്ന ആകർഷകമായ നിറമുള്ള ഒരു ശുദ്ധജല മത്സ്യമാണ് മത്തി ചീല (Indian glass barb). . ഫ്രാൻസിസ് ഹാമിൽട്ടൺ, 1822 ൽ ഗംഗയിലെ മത്സ്യങ്ങളെക്കുറിച്ചുള്ള പഠനങ്ങളിലാണ് ഇവയെ കണ്ടെത്തി ശാസ്ത്രീയമായി വർഗ്ഗീകരിക്കുന്നത്. വടക്കൻ ബംഗാളിലെ കുളങ്ങളിൽ ഇവയെ ധാരാളമായി കണ്ടുവരുന്നു. കേരളത്തിലെ കബനി, പുഴയ്ക്കൽ എന്നീ നദികളിൽ ഇവയെ രേഖപ്പെടുത്തിയിട്ടുണ്ട്. ശരീരം വീതിയുള്ളതും പരന്നതുമാണ്. ചെറിയതും കൂർത്തതുമായ തലയും മീശരോമങ്ങളില്ലാത്ത മുഖവുമാണ്. ചെതുമ്പലുകൾക്ക് സാമാന്യം വലിപ്പമുണ്ട്. ഒരു മത്സ്യത്തിന്റെ പരമാവധി നീളം 17 സെന്റിമീറ്റർ.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ വർഗ്ഗം:പരലുകൾ
മിഡാസ് ടച്ച്
ട്രംപും കിയോസാക്കിയും അവരുടെ കരിയറിൽ നിന്നുള്ള സാമ്പത്തിക പാഠങ്ങൾ വ്യക്തിഗത സംഭവങ്ങൾക്കൊപ്പം ചേർക്കുന്നു. Why We Want You to be Rich എന്നതിൽ മുമ്പ് ഉന്നയിക്കപ്പെട്ട പോയിന്റുകൾ അവർ വിശദീകരിക്കുകയും യു.എസ് സമ്പ്രദായത്തിലെ സാമ്പത്തിക സാക്ഷരതാ വിദ്യാഭ്യാസത്തിന്റെ മരണത്തെ വിമർശിക്കുകയും ചെയ്യുന്നു. മധ്യവർഗ ഞെരുക്കത്തെക്കുറിച്ചും ഇത് അമേരിക്കൻ മധ്യവർഗത്തിന് വരുത്തുന്ന ദോഷത്തെക്കുറിച്ചും രചയിതാക്കൾ മുന്നറിയിപ്പ് നൽകുന്നു. അവർ സംരംഭകത്വത്തെ പ്രശംസിക്കുകയും പരാജയം ഉൾക്കൊള്ളാനും അതിൽ നിന്ന് പഠിക്കാനും ആഗ്രഹിക്കുന്ന ബിസിനസ്സ് ഉടമകളെ ഉപദേശിക്കുന്നു. അമേരിക്കയിലേക്കുള്ള കുടിയേറ്റത്തിന്റെ സാമ്പത്തിക നേട്ടങ്ങളെ പ്രകീർത്തിച്ചുകൊണ്ടാണ് ട്രംപും കിയോസാക്കിയും പുസ്തകം അവസാനിപ്പിക്കുന്നത്.
കൗസല്യ ശങ്കർ
ഇന്ത്യയിലെ ഒരു പ്രമുഖ ജാതി വിരുദ്ധ പ്രവർത്തകയാണ് കൗസല്യ. തേവർ വംശജയായ അവർ ദളിത് വിഭാഗത്തിൽപ്പെട്ട ശങ്കറിനെ വിവാഹം കഴിക്കുന്നതിൽ എതിർപ്പുണ്ടായിരുന്ന കുടുംബം ഭർത്താവ് വി.ശങ്കറിനെ വാടക കൊലയാളികളെക്കൊണ്ട് വെട്ടിക്കൊന്നതിനെത്തുടർന്ന് ആണ് അവർ ശ്രദ്ധിക്കപ്പെടുന്നത്. ഉദുമലൈ ശങ്കർ വധക്കേസ് എന്നറിയപ്പെടുന്ന അവരുടെ കേസ്, അന്തർജാതി ദമ്പതികളുടെ "ദുരഭിമാനക്കൊല"യുടെയും തമിഴ്‌നാട്ടിലെ ജാതി അതിക്രമങ്ങളുടെ നിലനിൽക്കുന്ന പ്രശ്‌നങ്ങളുടെയും പ്രതീകമായി മാറി. 2018 ഡിസംബർ 9-ന് അവർ കോയമ്പത്തൂരിൽ വെച്ച് മിസ്റ്റർ ശക്തിയെ വിവാഹം കഴിച്ചു. പുനർവിവാഹം ചെയ്യാനുള്ള അവരുടെ തീരുമാനത്തിന് പല ഭാഗങ്ങളിൽ നിന്നും ആശംസകൾ പ്രവഹിച്ചു.
ജീവചരിത്രം
തെക്കൻ തമിഴ്‌നാട്ടിലെ ദിണ്ടിഗൽ ജില്ലയിലെ കുപ്പംപാളയം ഗ്രാമത്തിലെ ഒരു ഓട്ടോ ഡ്രൈവറും ഫൈനാൻസിയറുമായ പി.ചിന്നസാമിയുടെയും വീട്ടമ്മയായ അന്നലക്ഷ്മിയുടെയും മകളായാണ് കൗസല്യ ജനിച്ചത്. അവർക്ക് ഗൗതം എന്ന ഒരു ഇളയ സഹോദരൻ ഉണ്ട്. 2007 ൽ കൗസല്യ ആറാം ക്ലാസിൽ പഠിക്കുമ്പോൾ കുടുംബം പഴനിയിലേക്ക് താമസം മാറി. അവരുടെ സഹോദരൻ പറയുന്നതനുസരിച്ച്, കൗസല്യ ഒരു മിടുക്കിയായ വിദ്യാർത്ഥിയായിരുന്നു. 12-ആം ക്ലാസ് ബോർഡ് പരീക്ഷയിൽ 1000-ത്തിലധികം മാർക്ക് വാങ്ങിയ കൗസല്യ, 2014-ൽ പൊള്ളാച്ചിയിലെ പിഎ എഞ്ചിനീയറിംഗ് കോളേജിൽ ചേർന്നു. ആദ്യ ദിവസം അവിടെവെച്ച് അവളെ കണ്ടുമുട്ടിയ ശങ്കർ രണ്ടാം ദിവസം അവളോട് വിവാഹാഭ്യർത്ഥന നടത്തി. സാമ്പത്തികമായി പിന്നോക്കം നിൽക്കുന്ന കുടുംബത്തിൽ നിന്നാണ് ശങ്കർ വന്നത്, അച്ഛൻ ദിവസക്കൂലിക്കാരനാണ്. ആദ്യം അവർ അവനെ നിരസിച്ചു, എന്നാൽ പിന്നീട് അടുത്ത 6 മാസത്തിനുള്ളിൽ അവർക്കിടയിൽ ശക്തമായ ഒരു സൗഹൃദം വളർന്നു, പിന്നീട് അത് പ്രണയമായി മാറി. ശങ്കറിനൊപ്പം കൗസല്യയെ കണ്ട ബന്ധുക്കൾ അത് മാതാപിതാക്കളോട് പറഞ്ഞു. തേവരുമായി മുമ്പ് ഏറ്റുമുട്ടിയ ദളിത് പല്ലർ സമുദായത്തിലെ അംഗമാണ് ശങ്കറെന്ന് അറിഞ്ഞപ്പോൾ, അവനുമായുള്ള ബന്ധത്തെക്കുറിച്ച് അവർ കൗസല്യയുമായി വഴക്കിട്ടു. ഈ വഴക്കിന് ശേഷം, ശങ്കറിനെ വിവാഹം കഴിക്കാൻ കൗസല്യ തീരുമാനിച്ചു, 2015 ൽ അവർ കോളേജ് പഠനം ഉപേക്ഷിച്ച് ശങ്കറിന്റെ ഗ്രാമത്തിലേക്ക് മാറി. വിവാഹം കഴിഞ്ഞ് ഒരു മാസം കഴിഞ്ഞപ്പോൾ ചിന്നസാമി ദമ്പതികളെ ബലമായി വേർപെടുത്താൻ ശ്രമിച്ചു. കൗസല്യയുടെ മുത്തച്ഛന് അസുഖമാണെന്ന് കള്ളം പറഞ്ഞ് അവരെ ഡിണ്ടിഗലിലേക്ക് കൊണ്ടുപോയി. ആളെ കാൺമാനില്ല എന്ന പരാതി ശങ്കർ നൽകിയതോടെ ഈ ഗൂഢാലോചന പാളി. പിന്നീട് വിവാഹം അവസാനിപ്പിക്കാൻ 10 ലക്ഷം രൂപ കൈക്കൂലിയായി ശങ്കറിന് നൽകാൻ വീട്ടുകാർ ശ്രമിച്ചെങ്കിലും അദ്ദേഹം സമ്മതിച്ചില്ല. തുടർന്നാണ് കൊലയാളികളെ നിയമിച്ച് ദമ്പതികളെ കൊലപ്പെടുത്താൻ ചിന്നസാമി തീരുമാനിച്ചത്.
2016 മാർച്ച് 12 ന്, ശങ്കറും കൗസല്യയും തങ്ങളുടെ കുടിൽ വിട്ട് ശങ്കറിന് ഒരു പുതിയ ഷർട്ട് വാങ്ങാൻ ഉദുമലൈപേട്ടയിലേക്ക് പോയി. തുണിക്കടയിൽ നിന്ന് മടങ്ങുമ്പോൾ ഇരുവരും റോഡ് മുറിച്ചുകടന്ന് ബസ് സ്റ്റോപ്പിലേക്ക് പോകുകയായിരുന്നു. അപ്പോഴേക്കും 2 മോട്ടോർ ബൈക്കുകളിലായി ചിന്നസാമി വാടകയ്‌ക്കെടുത്ത 6 കൊലയാളികൾ എത്തി. വൻ ജനക്കൂട്ടത്തിന് മുന്നിൽ വെച്ച് അവർ ദമ്പതികളെ ആക്രമിക്കുകയും നീളമുള്ള കത്തികൾ ഉപയോഗിച്ച് വെട്ടിവീഴ്ത്തുകയുമായിരുന്നു. 36 സെക്കൻഡിനുശേഷം ഇവർ ബൈക്കിൽ രക്ഷപ്പെട്ടു. ശങ്കർ ഓടി രക്ഷപ്പെടാൻ പാടുപെട്ടു, അതേസമയം കൗസല്യ കാറിനടിയിൽ കയറുന്നത് വരെ വീണ്ടും ആക്രമിക്കപ്പെട്ടു. ആംബുലൻസ് ഇരുവരെയും ആശുപത്രിയിലെത്തിച്ചു. തന്റെ ഭർത്താവിനെ കൈകളിൽ താങ്ങി ആശുപത്രി ഗേറ്റ് കടക്കുപോഴേക്കും ശങ്കറിൻറെ ശ്വാസം നിലച്ചു. 34 വെട്ടുകളാണ് ശങ്കറിന്റെ ദേഹത്ത് ഉണ്ടായിരുന്നത്.
കൊലയ്ക്ക് ശേഷം 20 ദിവസം അവർ ആശുപത്രിയിൽ കിടന്നു. തന്റെ പിതാവാണ് ഉത്തരവാദിയെന്ന് യുവതി പോലീസിനോട് പറഞ്ഞു. ഈ കേസ് ഗണ്യമായ മാധ്യമശ്രദ്ധ നേടുകയും ഉടൻ വിചാരണ ആരംഭിക്കുകയും ചെയ്തു. പിതാവ് ഉൾപ്പെടെയുള്ള കൊലയാളികളുടെ പ്രോസിക്യൂഷനിൽ കൗസല്യയായിരുന്നു പ്രധാന സാക്ഷി. പിന്നീട് അവർക്ക് സർക്കാർ ജോലി ലഭിച്ചെങ്കിലും പിന്നീട് അത് നഷ്ടപ്പെട്ടു.
കൊലപാതകത്തിന് ശേഷം, വിഷാദരോഗിയായി മാറിയ കൗസല്യ ആത്മഹത്യയ്ക്ക് പോലും ശ്രമിക്കുകയും ചെയ്തു. എന്നിരുന്നാലും, കേസിനിടെ, അവർ തന്റെ മുഴുവൻ കുടുംബത്തിനും എതിരെ സാക്ഷി പറയുകയും അവർ ചെയ്ത കുറ്റത്തിന് അവരെല്ലാവരും ശിക്ഷിക്കപ്പെടണമെന്ന് ആവശ്യപ്പെടുകയും ചെയ്തു. തന്നെ കൊല്ലുമെന്ന് അമ്മ ആവർത്തിച്ച് പറയാറുണ്ടായിരുന്നെന്നും ശങ്കറിനെ വിവാഹം കഴിക്കുന്നതിനേക്കാൾ നല്ലത് മരിക്കുന്നതാണെന്ന് പറഞ്ഞെന്നും അവർ മൊഴി നൽകി. പിന്നീട്, അംബേദ്കറിന്റെയും പെരിയാറിന്റെയും പ്രത്യയശാസ്ത്രങ്ങളെ പിന്തുടർന്ന് അവർ ജാതിവിരുദ്ധ, ദളിത് അവകാശ പ്രവർത്തകയായി മാറി. അന്നലക്ഷ്മിയും മറ്റ് രണ്ട് പ്രതികളും ഒഴികെയുള്ള എല്ലാ പ്രതികളും കുറ്റത്തിന് ശിക്ഷിക്കപ്പെട്ടു. ചിന്നസാമി ഉൾപ്പെടെ 4 പേർക്ക് വധശിക്ഷയും 2 പ്രതികൾക്ക് ജീവപര്യന്തവും വിധിച്ചു. കൗസല്യ ജാതിക്കെതിരായി പ്രവർത്തിക്കുന്നത് തുടർന്നു, ദക്ഷിണേന്ത്യയിലുടനീളമുള്ള ജാതി അക്രമങ്ങളുടെയും "അഭിമാന" കൊലപാതകങ്ങളുടെയും ഇരകളെ സന്ദർശിക്കുകയും ദളിത് അവകാശങ്ങൾക്കും ജാതി ഉന്മൂലനത്തിനും വേണ്ടി പോരാടുകയും ചെയ്തു. ശങ്കറിന്റെ ഗ്രാമത്തിലെ ഒരു സ്‌കൂളിൽ പാവപ്പെട്ട കുട്ടികളെയും അവർ പഠിപ്പിക്കുന്നു.
2018 ഡിസംബർ 9 ന് അവർ കോയമ്പത്തൂരിൽ വെച്ച് ശക്തിയെ വിവാഹം കഴിച്ചു. കൗസല്യയുടെ അതേ സമുദായത്തിൽ പെട്ടയാളാണ് ശക്തി. 2012ലെ ധർമപുരി കലാപത്തിന് തുടക്കമിട്ട ഇളവരസനുമായുള്ള (ദലിത്) ഒളിച്ചോടിയ ദിവ്യ, ദുരഭിമാനക്കൊലയിൽ മാതാപിതാക്കളാൽ കൊല്ലപ്പെട്ട അമൃത, ഭർത്താവ് പ്രണയ് എന്നിവരെയും അവർ സന്ദർശിച്ചിട്ടുണ്ട്. "അഭിമാന" കൊലപാതകങ്ങൾക്കെതിരെ ഒരു പ്രത്യേക നിയമത്തിനായി അവർ പോരാട്ടം തുടരുന്നു.
ജനപ്രിയ സംസ്കാരത്തിൽ
കൗസല്യയുടെ ആദ്യ ഭർത്താവ് ശങ്കറിന്റെ ദുരഭിമാനക്കൊല കൗമാരനെ വളവന്റെ ചണ്ഡാല : ഇംപ്യൂർ ശർമ്മിഷ്ഠ സാഹയുടെ റോമിയോ രവിദാസ് ആൻഡ് ജൂലിയറ്റ് ദേവി എന്നീ രണ്ട് നാടകങ്ങളുടെ വിഷയമായിരുന്നു. മഗളിർ മട്ടും എന്ന തമിഴ് സിനിമയിൽ അവരുടെ ജീവിതം ഏകദേശം ചിത്രീകരിച്ചിട്ടുണ്ട്. എന്നിരുന്നാലും, ഇത് ഒരു ബദൽ ചരിത്രമായി കാണിക്കപ്പെട്ടു, അവിടെ ഇരുവരും അതിജീവിക്കുന്നതായാണ് കാണിച്ചിരിക്കുന്നത്.
അവലംബം
വർഗ്ഗം:ഇന്ത്യയിലെ മനുഷ്യാവകാശപ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ
ജൂലിയ ആൻ
ഒരു അമേരിക്കൻ നീലച്ചിത്ര നടിയും നർത്തകിയുമാണ് ജൂലിയ ആൻ (ജനനം: 1969 ഒക്ടോബർ 8). നിരവധി നീലച്ചിത്രങ്ങളിൽ അഭിനയിച്ചിട്ടുള്ള ഇവർ എ.വി.എൻ., എക്സ്.ആർ.സി.ഒ. എന്നിവയുടെ ഹാൾ ഓഫ് ഫെയിം പട്ടികയിൽ ഇടം നേടിയിട്ടുണ്ട്.
ഔദ്യോഗിക ജീവിതം
പതിനെട്ടാം വയസ്സിൽ മോഡലിംഗ് രംഗത്തു പ്രവർത്തിച്ചുകൊണ്ടാണ് ജൂലിയ ആൻ തന്റെ ഔദ്യോഗിക ജീവിതം ആരംഭിക്കുന്നത്. 1990-കളുടെ തുടക്കത്തിൽ ഹോളിവുഡ് സിനിമകളിൽ മഡ് റെസ്ലർ ആയി അഭിനയിച്ചുകൊണ്ടിരിക്കുമ്പോൾ ജനൈൻ  ലിൻഡർമൾഡർ എന്ന നീലച്ചിത്രനടിയൊടൊപ്പം ജൂലിയ ഒരു നീലച്ചിത്രത്തിൽ അഭിനയിച്ചു. 'ബ്ലോണ്ടേജ്' എന്നു പേരിട്ട ഈ ചിത്രത്തിന്റെ വിജയത്തിനു ശേഷമാണ് ജൂലിയ ആൻ അശ്ലീലചലച്ചിത്ര രംഗത്തു സജീവമാകുന്നത്.
1993-ൽ ആൻഡ്രൂ ബ്ലേക്കിന്റെ ഹിഡൻ ഒബ്സെഷൻസ് എന്ന ചിത്രത്തിൽ ലിൻഡെമൾഡറോടൊപ്പം സ്വവർഗപ്രണയിനിയായി ജൂലിയ ആൻ അഭിനയിച്ചു. 2006-ൽ വിക്ക്ഡ് പിക്ചേഴ്സുമായി കരാറിൽ ഏർപ്പെട്ടുവെങ്കിലും 2007 മേയിൽ കരാർ പുതുക്കുവാൻ കഴിഞ്ഞില്ല.
ചലച്ചിത്ര രംഗത്ത് ഒരു മേക്കപ്പ് ആർട്ടിസ്റ്റായും ജൂലിയ പ്രവർത്തിച്ചിട്ടുണ്ട്.
പോണോഗ്രഫിക് ചലച്ചിത്രങ്ങളിലെ സഹതാരമായിരുന്ന ക്രിസ്റ്റി കാന്യണിന്റെ ബിസിനസ്സിൽ ജൂലിയ ആൻ ഒരു നിർണ്ണായക സ്വാധീനം ചെലുത്തിയിട്ടുണ്ട്.
അഭിനയിച്ചവ
റേറ്റഡ് എ ഫോർ അഡൽറ്റ്, നൈറ്റ് കോൾസ്, ഗിവ് മീ യുവർ സോൾ, ഡ്രീം വാഗൺ: ഇൻസൈഡ്  ദി അഡൽറ്റ് ഇൻഡസ്ട്രി, വി.എസ്., ദ മാൻ ഷോ, ഹൗ ദേ മേക്ക് അഡൽറ്റ് മൂവീസ് എന്നിങ്ങനെ നിരവധി ടെലിവിഷൻ പരമ്പരകളിലും ജൂലിയ ആൻ പ്രത്യക്ഷപ്പെട്ടിട്ടുണ്ട്. 1989-ൽ അമേരിക്കൻ ഏഞ്ചൽസ്: ബാപ്റ്റിസം ഓഫ് ബ്ലഡ് എന്ന ഹോളിവുഡ് ചലച്ചിത്രത്തിലും അഭിനയിച്ചു.
സ്വകാര്യ ജീവിതം
പന്ത്രണ്ടാം വയസ്സിൽ കാലിഫോർണിയയിലേക്കു കുടിയേറിയ ജൂലിയ ആൻ അവിടെ ഒരു സ്കൂളിൽ വിദ്യാഭ്യാസം തുടർന്നു. ചലച്ചിത്ര അഭിനയത്തിനു പുറമേ നൃത്തവും പിയാനോയും നീന്തലും ഇവർ അഭ്യസിച്ചിട്ടുണ്ട്. മൃഗങ്ങളുമായി ചങ്ങാത്തം കൂടിയിരുന്ന ജൂലിയ ആനിന് കുതിരകളെ വലിയ ഇഷ്ടമായിരുന്നു. ഒരിക്കൽ ഒരു കുതിരയുടെ ചവിട്ടുകൊണ്ട് ജൂലിയയുടെ മൂക്കിന് പരിക്ക് പറ്റിയിരുന്നു. ഇത് ശരിയാക്കുവാൻ അവർ ഒരു ശസ്ത്രക്രിയ നടത്തിയിരുന്നു. സ്തനങ്ങളുടെ വലിപ്പം വർദ്ധിപ്പിക്കുന്നതിനും ഭഗഭാഗം ആകർഷകമാക്കുന്നതിനുമുള്ള ശസ്ത്രക്രിയകളും ജൂലിയ ചെയ്തിട്ടുണ്ട്. 2003 ജൂൺ 21-ന് അശ്ലീല ചലച്ചിത്ര സംവിധായകൻ മൈക്കൽ റേവനും ജൂലിയ ആനും തമ്മിലുള്ള വിവാഹം നടന്നുവെങ്കിലും 2007-ൽ ഇരുവരും വിവാഹമോചിതരായി.
പുരസ്കാരങ്ങൾ
ലഘുചിത്രം|Julia Ann at the 2010 AVN Adult Entertainment Expo
പുറം കണ്ണികൾ
വർഗ്ഗം:1969-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ലൈംഗിക ചലച്ചിത്രനടിമാർ വർഗ്ഗം:ഒക്ടോബർ 8-ന് ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
അൽഫോൺസ് വോൺ റോസ്തോൺ
ലഘുചിത്രം| അൽഫോൺസ് വോൺ റോസ്തോർൺ. അൽഫോൺസ് എഡ്‌ലർ വോൺ റോസ്‌തോൺ (19 സെപ്റ്റംബർ 1857 - 9 ഓഗസ്റ്റ് 1909) ഒരു ഓസ്ട്രിയൻ ഗൈനക്കോളജിസ്റ്റായിരുന്നു, അദ്ദേഹം വീനർ ന്യൂസ്റ്റാഡ്-ലാൻഡ് ജില്ലയിൽ സ്ഥിതി ചെയ്യുന്ന ഒരു ഗ്രാമമായ ഓഡ് സ്വദേശിയായിരുന്നു.
1885-ൽ അദ്ദേഹം വിയന്ന സർവകലാശാലയിൽ നിന്ന് ഡോക്ടറേറ്റ് നേടി, അവിടെ അദ്ദേഹം സുവോളജിയും മെഡിസിനും പഠിച്ചു. സർജൻ തിയോഡോർ ബിൽറോത്തിന്റെ (1829-1894) വിദ്യാർത്ഥിയായിരുന്നു അദ്ദേഹം. അതിനുശേഷം, വിയന്നയിലെ ഫ്രോവൻക്ലിനിക് എന്ന രണ്ടാമത്തെ സർവകലാശാലയിൽ റുഡോൾഫ് ക്രോബാക്കിന്റെ (1843-1910) സഹായിയായി. 1891-ൽ അദ്ദേഹം ഒബ്സ്റ്റട്രിക്ക്‌സിലും ഗൈനക്കോളജിയിലും ഹാബിലിറ്റേഷൻ നേടി, 1894-ൽ പ്രാഗ് സർവകലാശാലയിൽ OB/GYN-ന്റെ പൂർണ്ണ പ്രൊഫസറായി. പിന്നീട്, ഗ്രാസ് (1899 മുതൽ), ഹൈഡൽബർഗ് (1902 മുതൽ), വിയന്ന (1908 മുതൽ) സർവകലാശാലകളിൽ പ്രൊഫസറായിരുന്നു. ലഘുചിത്രം| റോസ്തോൺ മാസ്ക്. ഗൈനക്കോളജിക്കൽ ഡിസോർഡേഴ്സ് ഉൾപ്പെടെ നിരവധി കൃതികളുടെ രചയിതാവാണ് റോസ്തോൺ. പെൽവിക് ടിഷ്യു രോഗങ്ങളെ കുറിച്ചുള്ള Die Krankheiten des Beckenbindegewebes എന്ന ഒരു ഗ്രന്ഥവും Die Erkrankungen der weiblichen Geschlechtsorgane എന്ന തലക്കെട്ടിൽ 1896-ൽ റുഡോൾഫ് ക്രോബാക്കുമായി ചേർന്ന് രചിച്ച സ്ത്രീ ലൈംഗികാവയവങ്ങളുടെ രോഗങ്ങളെക്കുറിച്ചുള്ള ഒരു കൃതിയും അദ്ദേഹത്തിന്റെ അറിയപ്പെടുന്ന ഗ്രന്ഥങ്ങളാണ്. ക്ലോറോഫോം അനസ്തേഷ്യ പ്രയോഗിക്കുന്നതിനുള്ള ഒരു പ്രത്യേക മാസ്ക് രൂപകൽപ്പന ചെയ്തതിന്റെ ബഹുമതിയും റോസ്തോണിനുണ്ട്.
1899 ൽ വിവാഹം കഴിച്ച ഓപ്പറ ഗായിക ഹെലിൻ വൈറ്റായിരുന്നു റോസ്റ്റോണിന്റെ ഭാര്യ.
അവലംബം
വർഗ്ഗം:1909-ൽ മരിച്ചവർ വർഗ്ഗം:1857-ൽ ജനിച്ചവർ
ഫ്രെഡെറിക്ക് ബെസെൽ
ഫ്രെഡറിക് വിൽഹെം ബെസ്സൽ (ജർമ്മൻ: [bɛsəl]; 22 ജൂലൈ 1784 - 17 മാർച്ച് 1846) ഒരു ജർമ്മൻ ജ്യോതിശാസ്ത്രജ്ഞനും ഗണിതശാസ്ത്രജ്ഞനും ഭൗതികവിജ്ഞാനിയും ജിയോഡെസിസ്റ്റുമായിരുന്നു. സൂര്യനിൽ നിന്നും മറ്റൊരു നക്ഷത്രത്തിലേക്ക് പാരലാക്സ് രീതി ഉപയോഗിച്ച് വിശ്വസനീയമായ മൂല്യങ്ങൾ നിശ്ചയിച്ച ആദ്യത്തെ ജ്യോതിശാസ്ത്രജ്ഞനായിരുന്നു അദ്ദേഹം. യഥാർത്ഥത്തിൽ ഡാനിയൽ ബെർണൌലി ആദ്യം കണ്ടെത്തുകയും ബെസെൽ സാമാന്യവൽക്കരിക്കുകയും ചെയ്ത ഒരു പ്രത്യേക തരം ഗണിത പ്രവൃത്തികൾ ബെസലിന്റെ മരണശേഷം ബെസെൽ ഫംഗ്ഷനുകൾ എന്നറിയപ്പെട്ടിരുന്നു.
ജീവിതരേഖ
ബെസെൽ, മൈൻഡൻ-റെവെൻസ്ബർഗിന്റെ ഭരണകേന്ദ്രമായ വെസ്റ്റ്ഫാലിയയിലെ മിൻഡനിൽ ഒരു സർക്കാരുദ്യോഗസ്ഥന്റെ രണ്ടാമത്തെ മകനായി ജനിച്ചു. ജർമനിയിലെ ഒരു വലിയ കുടുംബത്തിൽ ജനിച്ച അദ്ദേഹം തന്റെ പതിനാലാമത്തെ വയസിൽ ബ്രെമെനിലെ കുലെൻകാംപിലുള്ള ഒരു ഇറക്കുമതി-കയറ്റുമതി സ്ഥാപനത്തിൽ തൊഴിൽ പരിശീലനം നേടിയിരുന്നു. ചരക്കു കപ്പലുകളെ ആശ്രയിച്ചു വ്യാപാരം നടത്തിയിരുന്ന ഈ സ്ഥാപനത്തിലെ ജോലി അദ്ദേഹത്തിലുണ്ടായിരുന്ന ഗണിതശാസ്ത്ര കഴിവുകൾ നാവികമേഖലയിലെ പ്രശ്നങ്ങളിലേയ്ക്കു കൊണ്ടുവരാൻ പ്രേരിപ്പിച്ചു. രേഖാംശം നിർണ്ണയിക്കുന്നതുപോലെയുള്ള പ്രവൃത്തികൾ പിന്നീട് ജ്യോതിശാസ്ത്രത്തിൽ താത്പര്യമുണർത്തുന്നതിനും വഴിയൊരുക്കി.
1607 ലെ തോമസ് ഹാരിയറ്റ്, നതന്യാൽ ടോർപോർലി എന്നിവരിൽനിന്നുള്ള പഴയ നിരീക്ഷണ വിവരങ്ങൾ ഉപയോഗിച്ച്, 1804 ൽ ഹാലി കോമറ്റിന്റെ ഭ്രമണപഥത്തിൽ ഒരു പരിഷ്ക്കരണം നടത്തുക വഴി ബെസെൽ അക്കാലത്തെ പ്രമുഖ ജർമ്മൻ ജ്യോതിശാസ്ത്രജ്ഞനായിരുന്ന ഹെയിൻ‍റിച്ച് വിൽഹം ഒൽബേർസിന്റെ ശ്രദ്ധയിൽ വന്നു.
1810 ജനുവരിയിൽ, അദ്ദേഹത്തിന് 25 വയസ്സ് പ്രായമുള്ളപ്പോൾ, പ്രഷ്യയിലെ ഫ്രെഡറിക് വില്ല്യം മൂന്നാമൻ പുതുതായി സ്ഥാപിതമായ കോണിംഗ്ബർഗ് നിരീക്ഷണശാലയുടെ ഡയറക്ടറായി അദ്ദേഹത്തെ നിയമിച്ചു. സഹ ഗണിതശാസ്ത്രജ്ഞനും ഭൗതിക ശാസ്ത്രജ്ഞനുമായിരുന്ന കാൾ ഫ്രെഡറിക് ഗൗസിന്റെ (സ്ഥിരമായി എഴുത്തുകുത്തുകൾ നടത്തിയിരുന്നയാൾ) ശുപാർശയിൽ 1811 മാർച്ചിൽ ഗോട്ടിൻങൻ സർവകലാശാല അദ്ദേഹത്തെ ഓണററി ബിരുദം നൽകി ആദരിച്ചു.
അവലംബം
വർഗ്ഗം:1784-ൽ ജനിച്ചവർ വർഗ്ഗം:1846-ൽ മരിച്ചവർ വർഗ്ഗം:ജർമ്മൻ ജ്യോതിശാസ്ത്രജ്ഞന്മാർ
ഒല്ലൂർ തീവണ്ടിനിലയം
ഒല്ലൂർ റെയിൽവേ സ്റ്റേഷൻ (സ്റ്റേഷൻ കോഡ്: OLR) തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ തൃശ്ശൂർ റയിൽവേ സ്റ്റേഷനും പുതുക്കാട് റെയിൽവേ സ്റ്റേഷനും ഇടയിലാണ്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണറെയിൽവേയാണ് പുതുക്കാട് റെയിൽവേ സ്റ്റേഷൻ പ്രവർത്തിക്കുന്നത്. എല്ലാ പാസഞ്ചർ ട്രെയിനുകളും ഇവിടെ നിർത്തുന്നു. വർഗ്ഗം:തൃശ്ശൂർ_ജില്ലയിലെ_തീവണ്ടി_നിലയങ്ങൾ
ഈക്കൊല്ലി
ആഫ്രിക്ക മുതൽ ആസ്ത്രേലിയ വരെയുള്ള മധ്യരേഖാപ്രദേശങ്ങളിലും ന്യൂ ഗ്വിനിയയിലും വ്യാപകമായി കാണപ്പെടുന്ന ഒരു മരമാണ് ഈക്കൊല്ലി.
പരിസ്ഥിതിവിജ്ഞാനം
ഈർപ്പമുള്ള താഴ്വരകൾ.: ഗുവാങ്സി, തെക്കൻ യുനാൻ, ബംഗ്ലാദേശ്, ഇന്തോ-ചൈനീസ് പെനിൻസുല, ഇൻഡോനേഷ്യ,, നേപ്പാൾ, ന്യൂ ഗിനിയ, ഫിലിപ്പൈൻസ്, ശ്രീലങ്ക; ആഫ്രിക്ക, മഡഗാസ്കർ.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:വിഷസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
പിയേഴ്സ് ബ്രോസ്നൻ
ഒരു ഐറിഷ് നടനും, ചലച്ചിത്രനിർമ്മാതാവും, പരിസ്ഥിതി പ്രവർത്തകനുമാണ് പിയെഴ്സ് ബ്രെഡൻ ബ്രോസ്നൻ (ജനനം: 16 മേയ് 1953). അദ്ദേഹം 1995-2002 കാലഘട്ടത്തിൽ പുറത്തിറങ്ങിയ നാലു ജെയിംസ് ബോണ്ട് ചലച്ചിത്രങ്ങളിൽ നായകൻ ആയി അഭിനയിച്ചിട്ടുണ്ട്, 1995-ലെ ഗോൾഡൻ ഐ, 1997-ലെ റ്റുമോറോ നെവർ ഡൈസ്, 1999-ലെ ദ വേൾഡ് ഈസ് നോട്ട് ഇനഫ്, 2002-ലെ ഡൈ അനദർ ഡേ എന്നിയാണവ. .
അവലംബം
വർഗ്ഗം:1953-ൽ ജനിച്ചവർ
വർഗ്ഗം:മേയ് 16-ന് ജനിച്ചവർ
പൂക്കാട് കലാലയം
കോഴിക്കോട് ജില്ലയിലെ ചേമഞ്ചേരി ആസ്ഥാനമായുള്ള നാടകസമിതിയും കലാലയവുമാണ് പൂക്കാട് കലാലയം. ചേമഞ്ചേരി കുഞ്ഞിരാമൻ നായർ,  സംഗീതാചാര്യൻ സുകുമാരൻ ഭാഗവതർ, ശിവദാസ് ചേമഞ്ചേരി എന്നിവരാണ് 1974-ൽ സമിതി ആരംഭിച്ചത്. ചേമഞ്ചേരി കുഞ്ഞിരാമൻ നായർ പ്രധാന വേഷം അവതരിപ്പിച്ച നൃത്തനാടകങ്ങളും അർധ നൃത്തനാടകങ്ങളുമാണ് ആദ്യകാലത്ത് അവതരിപ്പിച്ചിരുന്നത്. 1999 മുതൽ സമിതി പ്രൊഫഷണൽ ഗദ്യനാടകങ്ങൾ ആരംഭിച്ചു.
ഗോപിനാഥ് കോഴിക്കോട്, ശിവരാമൻ മാസ്റ്റർ എന്നിവർ രചിച്ച് സംവിധാനം ചെയ്ത നാടകങ്ങളായിരുന്നു ആദ്യം കൂടുതലായും അവതരിപ്പിച്ചിരുന്നത്. തച്ചോളി ഒതേനൻ സമിതിയുടെ 27-ആമത് നാടകമായി അവതരിപ്പിച്ചു. ശിവദാസ് കാരോടി, കെ. ശ്രീനിവാസൻ, സുരേഷ് ഉണ്ണി, ശ്രീധരൻ മാസ്റ്റർ എന്നിവരുടെ നേതൃത്വത്തിൽ കലാലയം ഇപ്പോൾ പ്രവർത്തിക്കുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നാടകസംഘങ്ങൾ
എലിസബത്ത് ബാഡിന്റർ
ഒരു ഫ്രഞ്ച് തത്ത്വചിന്തകയും എഴുത്തുകാരിയും ചരിത്രകാരിയുമാണ് എലിസബത്ത് ബാഡിന്റർ (നീ ബ്ലൂസ്റ്റൈൻ-ബ്ലാഞ്ചെറ്റ്; മാർച്ച് 5, 1944, ബൊലോൺ-ബിലാൻകോർട്ട്).
ഫെമിനിസത്തെക്കുറിച്ചും സമൂഹത്തിൽ സ്ത്രീകളുടെ പങ്കിനെക്കുറിച്ചും ഉള്ള തത്ത്വചിന്തയിലൂടെയാണ് അവർ കൂടുതൽ അറിയപ്പെടുന്നത്. ലിബറൽ ഫെമിനിസത്തിന്റെയും ഫ്രാൻസിലെ വനിതാ കുടിയേറ്റ തൊഴിലാളികളുടെ അവകാശങ്ങളുടെയും വക്താവാണ്. പ്രബുദ്ധത യുക്തിവാദത്തോടും സാർവത്രികതയോടും പ്രതിബദ്ധതയുള്ളയാളായിട്ടാണ് ബാഡിന്ററിനെ വിശേഷിപ്പിക്കുന്നത്. "മിതമായ ഫെമിനിസത്തിന്" വേണ്ടി അവർ വാദിക്കുന്നു. 2010 ലെ മരിയൻ ന്യൂസ് മാഗസിൻ വോട്ടെടുപ്പ് ഫ്രാൻസിന്റെ "ഏറ്റവും സ്വാധീനമുള്ള ബുദ്ധിജീവി" എന്ന് നാമകരണം ചെയ്തു. ഇത് പ്രധാനമായും സ്ത്രീകളുടെ അവകാശങ്ങളെയും മാതൃത്വത്തെയും കുറിച്ചുള്ള അവരുടെ പുസ്തകങ്ങളുടെ അടിസ്ഥാനത്തിലാണ്.
ബഹുരാഷ്ട്ര പരസ്യ, പബ്ലിക് റിലേഷൻസ് കമ്പനിയായ പബ്ലിസിസ് ഗ്രൂപ്പിന്റെ ഏറ്റവും വലിയ ഓഹരി ഉടമയും അതിന്റെ സൂപ്പർവൈസറി ബോർഡിന്റെ ചെയർമാനുമാണ് ബാഡിന്റർ. കമ്പനി സ്ഥാപിച്ച അവരുടെ പിതാവ് മാർസെൽ ബ്ലൂസ്റ്റൈൻ-ബ്ലാഞ്ചെറ്റിൽ നിന്ന് ഒരു അനന്തരാവകാശമായി അവൾക്ക് ഈ ഓഹരികൾ ലഭിച്ചു. ഫോർബ്സ് പറയുന്നതനുസരിച്ച്, 2012-ൽ ഏകദേശം 1.8 ബില്യൺ യുഎസ് ഡോളറിന്റെ ആസ്തിയുള്ള ഫ്രഞ്ച് പൗരന്മാരിൽ ഏറ്റവും സമ്പന്നരിൽ ഒരാളാണ് അവർ.
ആദ്യകാലജീവിതം
ബൗലോഗർ-ബില്ലൻകോർട്ടിൽ സോഫി വൈലന്റിനും പബ്ലിസിസിന്റെ സ്ഥാപകനായ മാർസെൽ ബ്ലൂസ്റ്റൈൻ-ബ്ലാഞ്ചെറ്റിനും ബാഡിന്റർ ജനിച്ചു. ഫ്രഞ്ച് രാഷ്ട്രീയ നേതാവും സാമൂഹിക പ്രവർത്തകനുമായ എഡ്വാർഡ് വൈലന്റിന്റെ ചെറുമകളായിരുന്നു സോഫി വൈലന്റ്. എലിസബത്തിന്റെ അമ്മ ഒരു റോമൻ കത്തോലിക്കനായി വളർന്നു. പിന്നീട് വിവാഹത്തെത്തുടർന്ന് യഹൂദമതത്തിലേക്ക് പരിവർത്തനം ചെയ്തു. അവർ എലിസബത്തിനെ യഹൂദ വിശ്വാസത്തിൽ വളർത്തി.
ലിംഗസമത്വത്തിൽ വിശ്വസിക്കുന്ന മാതാപിതാക്കളാണ് എലിസബത്തിനെയും അവരുടെ രണ്ട് സഹോദരിമാരെയും വളർത്തിയത്. പാരീസിലെ ഒരു സ്വകാര്യ സ്കൂളായ എൽ'കോൾ അൽസാസിയനിൽ നിന്ന് സെക്കണ്ടറി വിദ്യാഭ്യാസം നേടി. കൗമാരപ്രായത്തിൽ ബാഡിന്റർ സിമോൺ ഡി ബ്യൂവെയറിന്റെ ദി സെക്കന്റ് സെക്സ് വായിച്ചു. ഇത് അവരുടെ കാഴ്ചപ്പാടുകളെ ആഴത്തിൽ സ്വാധീനിച്ചു. സോർബോൺ സർവകലാശാലയിൽ തത്ത്വചിന്തയിൽ ഡോക്ടറേറ്റ് നേടുന്നതിന് പ്രചോദനമായി. അവർ പ്രബുദ്ധ കാലഘട്ടത്തിലെ ഫ്രഞ്ച് ചരിത്രത്തിലെ ഒരു സ്പെഷ്യലിസ്റ്റാണ്.
കരിയർ
പഠനത്തിനുശേഷം, ബാഡിന്റർ എക്കോൾ പോളിടെക്നിക്കിൽ പഠിപ്പിച്ചു. L'Amour en plus എന്ന അവരുടെ ആദ്യ പുസ്തകം 1980-ൽ പ്രസിദ്ധീകരിച്ചു. മാതൃസ്നേഹം സ്വാഭാവികമായ ഒരു സഹജവാസനയാണോ അതോ മാതൃസ്നേഹത്തിന്റെ പെരുമാറ്റം പ്രതീക്ഷിക്കപ്പെടുന്ന സാംസ്കാരിക പശ്ചാത്തലത്തിൽ ശക്തിപ്പെടുത്തുന്ന പ്രവണതയാണോ എന്ന ചോദ്യം ഉയർത്തുന്നു.
പുറംകണ്ണികൾ
വർഗ്ഗം:1944-ൽ ജനിച്ചവർ
ചെമ്പൻ പോക്കർ
മലബാറിൽ ടിപ്പുവിന്റെ പടയോട്ടകാലത്ത് ബ്രിട്ടീഷുകാർക്കെതിരെ പോരാടിയ മൂന്നു മാപ്പിള നാട്ടുപ്രമാണിമാരിൽ ഒരാളായിരുന്നു ചെമ്പൻ പോക്കർ. മലബാറിലെ കേസുകൾ തീർപ്പാക്കുന്നതിനും നികുതി പിരിവ് നടത്തുന്നതിനുമായി ബ്രിട്ടീഷുകാർ ചുമതലപ്പെടുത്തിയ ദരോഗ സമിതികളിലൊന്നിന്റെ തലവനായിരുന്നു അദ്ദേഹം. പഴശ്ശിരാജാവിനു രഹസ്യ സഹായങ്ങൾ ചെയ്തുകൊടുത്തതിന്റെ പേരിൽ ദരോഗകളെ പിരിച്ചുവിടാൻ ബ്രിട്ടീഷുകാർ തീരുമാനിച്ചു. അവർ ദരോഗ തലവന്മാരെ അഴിമതിക്കാരായി മുദ്രകുത്തുകയും നാടുകടത്തുകയും ചെയ്തു. ഭയന്നുപോയ ചില ദരോഗമാർ ബ്രിട്ടീഷുകാരോടു കൂറു പ്രഖ്യാപിച്ചു. എന്നാൽ ചെമ്പൻ പോക്കർ, അത്തൻ കുരിക്കൾ, ഉണ്ണിമൂത്ത മൂപ്പൻ എന്നിവർ ബ്രിട്ടീഷുകാർക്കെതിരെ ധീരമായി പോരാടി.
നാട്ടുപ്രമാണിമാരുടെ സഹായത്തോടെ മാപ്പിള നേതാക്കൻമാരെ കൊന്നൊടുക്കിയ ബ്രിട്ടീഷുകാർ ചെമ്പൻ പോക്കറെ പിടികൂടി പാലക്കാട് ജയിലിലടച്ചു. അവിടെ നിന്ന് ജയിൽ ചാടിയ ചെമ്പൻ പോക്കർ റവന്യൂ വണ്ടികൾ കൊള്ളയടിക്കുകയും അങ്ങനെ ലഭിച്ച പണം മുഴുവൻ ഉണ്ണിമൂത്ത മൂപ്പൻ മുഖേന പഴശ്ശിപ്പടയ്ക്കു കൈമാറുകയും ചെയ്തു. 1802-ൽ ഉണ്ണി മൂത്ത മൂപ്പൻ കൊല്ലപ്പെട്ടതോടെ ചെമ്പൻ പോക്കർ വീണ്ടും ബ്രിട്ടീഷുകാരുടെ പിടിയിലായി. അതിനുശേഷം അദ്ദേഹത്തിന് എന്തു സഭവിച്ചു എന്നതിനു കൃത്യമായ രേഖകളില്ല. കൊന്നുവെന്നും ജയിലിലടച്ചെന്നും കഥകളുണ്ട്. പോക്കറുടെ കുടുംബാംഗങ്ങളെ ഇന്ത്യയുടെ വിവിധ ഭാഗങ്ങളിലേക്കു നാടുകടത്തി. തിരൂരങ്ങാടിയിൽ നിന്നും അൽപ്പം അകലെയുള്ള മൂന്നിയൂർ ജുമാ മസ്ജിദിനു സമീപം സ്ഥിതിചെയ്യുന്ന ശവകുടീരം ചെമ്പൻ പോക്കറുടേതായിരിക്കാം എന്ന് ചില ഗവേഷകർ അഭിപ്രായപ്പെടുന്നു. എന്നാൽ ഇക്കാര്യം വ്യക്തമാക്കുന്ന രേഖകളോ തെളിവുകളോ ലഭ്യമല്ല. ചെമ്പൻ പോക്കറെ ഇന്നും പഴമക്കാർ 'പോക്കർ ഉപ്പൂപ്പ', 'പോക്കർ മൂപ്പൻ' എന്നൊക്കെ വിളിക്കാറുണ്ട്.
അവലംബം
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:മലബാർ
ജൂലിയ ന്യൂമാർ
ജൂലിയ ന്യൂമാർ (ജൂലിയ ചാലെയ്ൻ ന്യൂമെയർ, ജനനം: ആഗസ്റ്റ് 16, 1933) ഒരു അമേരിക്കൻ അഭിനേത്രിയും, നർത്തകിയും, ഗായികയുമായിരുന്നു. ഒട്ടനവധി നാടക, തിരശീല, ടെലിവിഷൻ വേഷങ്ങളിലൂടെ അറിയപ്പെട്ട അവർ എഴുത്തുകാരി, റിയൽ എസ്റ്റേറ്റ് രംഗത്തെ പ്രധാനി എന്നീ നിലകളിലും പ്രശസ്തയാണ്. 1958 ൽ ബ്രോഡ്വേ നിർമ്മാണക്കമ്പനിയുടെ ദ മാര്യേജ്-ഗോ-റൌണ്ട് എന്ന നാടകത്തിലെ കത്രീൻ സ്വെഗ് എന്ന വേഷം അവതരിപ്പിച്ചതിന്റെ പേരിൽ ഒരു നാടകത്തിലെ മികച്ച ഫീച്ചർ നടിക്കുള്ള ടോണി അവാർഡ് കരസ്ഥമാക്കുകയും 1961-ൽ പുറത്തിറങ്ങിയ ഈ നാടകത്തിന്റെ ചലച്ചിത്രാവിഷ്കാരത്തിൽ ഇതേ വേഷം അവതരിപ്പിക്കുകയും ചെയ്തു. 1960 കളിൽ ബാറ്റ്മാൻ (1966-1967) എന്ന ടെലിവിഷൻ പരമ്പരയിൽ കാറ്റ് വുമൺ എന്ന കഥാപാത്രത്തെ രണ്ടു സീസണുകളിൽ അവതരിപ്പിച്ചു. പ്രാദേശിക നാടകവേദികളിലെ അവരുടെ മറ്റു വേഷങ്ങളിൽ 1956 ൽ സീഗ്ഫെൽഡ് ഫോളീസിലെ വേഷവും ഡാം യാങ്കീസ് (1961) എന്ന നാടകത്തിലെ ലോള, ഇർമാ ഡൌസിലെ (1965) ഇർമ എന്നീ വേഷങ്ങളും ഉൾപ്പെടുന്നു.
ജോർജ്ജ് മൈക്കിൾസിന്റെ 1992 ലെ സിംഗിളായ “ടൂ ഫങ്കി” എന്ന സംഗീത ആൽബത്തിൽ ന്യൂമർ പ്രത്യക്ഷപ്പെട്ടിരുന്നു. 1995 ൽ “ടു വോങ് ഫൂ, താങ്ക്സ് ഫോർ എവിരിതിംഗ്! ജൂലി ന്യൂമർ” എന്ന ചിത്രത്തിൽ ജൂലിയ ന്യൂമറായിത്തന്നെ അതിഥി വേഷത്തിൽ പ്രത്യക്ഷപ്പെട്ടിരുന്നു. “ബാറ്റ്മാൻ: റിട്ടേൺ ഓഫ് ദ ക്യാപ്ഡ് ക്രൂസേഡേഴ്സ്” (2016), “ബാറ്റ്മാൻ vs. ടൂ-ഫെയ്സ്” (2017) എന്നീ ആനിമേറ്റഡ് ഫീച്ചർ ചിത്രങ്ങളിൽ അവർ ശബ്ദം കടം കൊടുക്കുകയും ഒപ്പം ബാറ്റ്മാൻ എന്ന ടെലിവിഷൻ പരമ്പരയിൽ വേഷമിട്ട് 50 വർഷങ്ങൾക്കുശേഷം ക്യാറ്റ് വുമൺ എന്ന അതേ കഥാപാത്രത്തെ ഈ സിനിമയിൽ അവതരിപ്പിക്കുകയുണ്ടായി.
മുൻകാലജീവിതം
1933 ഓഗസ്റ്റ് 16 ന് കാലിഫോർണിയയിലെ ലോസ് ആഞ്ചലസിൽ ഡോൺ, ഹെലൻ (ജെസ്മർ) ന്യൂമെയർ എന്നിവരുടെ മൂന്നു കുട്ടികളിൽ മൂത്തയാളായാണ് ജൂലിയ ന്യൂമാർ ജനിച്ചത്. ലോസ് ഏഞ്ചലസ് സിറ്റി കോളേജിലെ ഫിസിക്കൽ എജ്യുക്കേഷൻ ഡിപ്പാർട്ട്മെന്റിന്റെ തലവനായിരുന്നു ജൂലിയയുടെ പിതാവ്. 1920കളിൽ നാഷണൽ ഫുട്ബോൾ ലീഗിലെ 1926 ലോസ് ആഞ്ചലസ് ബുക്കനേഴ്സിൽ അദ്ദേഹം പ്രൊഫഷണലായി അമേരിക്കൻ ഫുട്ബോൾ കളിച്ചിരുന്നു. അവരുടെ സ്വീഡിഷ്-ഫ്രഞ്ച് പിന്തുടർച്ചയുള്ള മാതാവ് ഒരു ഫാഷൻ ഡിസൈനറായിരുന്നു. ചലേയ്ൻ എന്ന ഔദ്യോഗിക നാമം ഉപയോഗിച്ചിരുന്ന അവർ പിന്നീട് ഒരു റിയൽ എസ്റ്റേറ്റ് നിക്ഷേപകയായി മാറി.
വില്യംസ് ബർഗ് പാലം
അമേരിക്കൻ ഐക്യനാടുകളിലെ ന്യൂയോർക്ക്‌ സിറ്റിയിലെ മാൻഹാട്ടൻ എന്ന സ്ഥലത്തുള്ള ഒരു പാലമാണ് വില്യംസ്ബർഗ് പാലം. ഇതു ബി എം ഡബ്ലിയു പാലങ്ങൾ എന്നറിയപ്പെടുന്ന പ്രധാന പെട്ട മൂന്ന് പാലങ്ങളിൽ മൂന്നാമനാണ്. ന്യൂയോർക്ക്‌ നഗരത്തിലെതന്നെ ഈസ്റ്റ്‌ നദിക്കു കുറുകെ നിർമിച്ചിരിക്കുന്ന മൂന്നാമത്തെ പാലവും ഇതു തന്നെ.
കിഴക്കേ മാൻഹാട്ടനിൽ ബ്രൂക്ലിൻ ബറോയിൽ ടെലസി തെരുവിൽ സ്ഥിതി ചെയ്യുന്ന പാലത്തിന്റെ നിർമ്മാണം 1896ൽ ആരംഭിച്ച് 1903ൽ പൂർത്തിയായി. വില്യംസ്ബർഗ് പാലത്തിന്റെ നീളം ഏകദേശം 2227 മീറ്റർ നീളവും വീതി 36 മീറ്ററുമാണ്. 1903ൽ ആണ് ഈ പാലം ഗതാഗതത്തിനു വേണ്ടി തുറന്നു കൊടുത്തത്. വില്യംസ്ബർഗ് പാലം പ്രശസ്തമായ ബ്രൂക്ലിൻ പാലത്തിനു വളരെ അടുത്തായാണ് സ്ഥിതി ചെയ്യുന്നത്. ഇപ്പോൾ നിലവിൽ താൽക്കാലികമായി ബ്രൂക്ലിൻ പാലം അറ്റകുറ്റ പണികൾക്കായി അടച്ചിട്ടിരിക്കുന്നതിനാൽ ഗതാഗതം മിക്കവാറും വില്യംസ് ബർഗ് പാലം വഴിയാണ്.
ജൂലിയ ന്യൂമാർ
ഔദ്യോഗിക ജീവിതം
നർത്തകിയെന്ന നിലയിൽ സിനിമകളിലെ ചെറുതും അപ്രധാനവുമായ കഥാപാത്രങ്ങളെ അവതരിപ്പിച്ചുതുടങ്ങിയ ന്യൂമാർ, സ്ലേവ്സ് ഓഫ് ബാബിലോൺ (1953), സെർപന്റ് ഓഫ് ദ നൈൽ (1953) തുടങ്ങിയ ചിത്രങ്ങളിൽ നർത്തകിയുടെ വേഷം ചെയ്തിരുന്നു. ദ ബാന്റ് വാഗൺ (1953), ഡെമിട്രിയസ് ആന്റ് ദ ഗ്ലാഡിയേറ്റേർസ് (1954) എന്നിങ്ങനെയുള്ള നിരവധി ചിത്രങ്ങളിൽ അവർ നർത്തകിയായി തിളങ്ങിയിരുന്നു. പത്തൊമ്പതാം വയസിൽ യൂണിവേഴ്സൽ സ്റ്റുഡിയോയിൽ നൃത്തസംവിധായികയായും നർത്തകിയായും ജോലിചെയ്തിരുന്നു.
വില്യംസ് ബർഗ് പാലം
അവലംബം
വർഗ്ഗം:പാലങ്ങൾ
ജൂലിയ ന്യൂമാർ
സ്വകാര്യ ജീവിതം
ന്യൂമാർ 1977 ആഗസ്റ്റ് 5 ന് ഒരു അഭിഭാഷകനായിരുന്ന ജെ. ഹോൾട്ട് സ്മിത്തിനെ വിവാഹം കഴിച്ച് ടെക്സാസിലെ ഫോർട്ട് വർത്തിലേയ്ക്കു താമസം മാറുകയും 1984 ൽ വേർപിരിയുന്നതുവരെ അവിടെ താമസിക്കുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
ബ്ലാക്ക് ഹോൾ ഇൻഫൊർമേഷൻ പാരഡോക്സ്
ഒരു തമോഗർത്തത്തിനുള്ളിൽ അകപ്പെട്ട പദാർത്ഥത്തിന് അതിന്റെ എല്ലാ വിവരങ്ങളും നഷ്ടമാകുമെന്ന് ആപേക്ഷിക സിദ്ധാന്തം പറയുമ്പോൾ ഒരുവസ്തുവിന്റെ അടിസ്ഥാന പരമായ വിവരങ്ങൾ നശിപ്പിക്കാൻ സാധ്യമല്ലെന്ന് ക്വാണ്ടം ബലതന്ത്രം വാദിക്കുന്നു. 40 വർഷത്തിലധികമായി ശാസ്ത്രലോകത്തിനുമുന്നിൽ നിലകൊള്ളുന്ന ഒരു ചോദ്യചിഹ്നമാണിത്. എന്താണ് തമോദ്വാരകൾ  എന്ന്  നമുക്ക് ആദ്യം  അറിയാം. സെക്കൻഡിൽ 3ലക്ഷം  കിലോമീറ്റർ  വേഗതയിൽ സഞ്ചരിക്കുന്ന  പ്രകാശത്തെ  പോലും  പുറത്ത്  വിടാത്ത  സൂര്യനെക്കാൾ  500 മടങ്ങു  പിണ്ഡം  ഉള്ള വസ്തു  ആണ്  തമോദ്വാരം.
മിർ സാദിക്
ടിപ്പു സുൽത്താന്റെ ഒരു മന്ത്രി ആയിരുന്നു മിർ സാദിക് (Mir Sadiq).
വർഗ്ഗം:1799-ൽ മരിച്ചവർ
ജെസീക്ക ഗല്ലി
2008 ജനുവരിയിൽ യുണൈറ്റഡ് സ്റ്റേറ്റ്സ് ഒളിമ്പിക് കമ്മിറ്റി 2007 പാരാലിമ്പിക് ഓഫ് ദി ഇയർ ആയി തിരഞ്ഞെടുക്കപ്പെട്ടു. ആ വേനൽക്കാലത്ത് ഗല്ലി വൈകല്യമുള്ള മികച്ച വനിതാ അത്‌ലറ്റിനുള്ള ESPY അവാർഡിന് നാമനിർദ്ദേശം ചെയ്യപ്പെട്ടു. 2008 സെപ്റ്റംബറിൽ നടന്ന സമ്മർ പാരാലിമ്പിക്‌സിൽ അഞ്ച് മെഡലുകൾ നേടി. 1 സ്വർണം, 3 വെള്ളി, 1 വെങ്കലം.
1991 സെപ്റ്റംബറിൽ 7 വയസ്സുള്ളപ്പോൾ ഉണ്ടായ ഒരു വാഹനാപകടത്തിന്റെ ഫലമായി ഗല്ലി ഒരു പാരാപ്ലെജിക്കാണ്. അവർ പുനരധിവാസത്തിന് വിധേയയായ ചിൽഡ്രൻസ് സ്പെഷ്യലൈസ്ഡ് ഹോസ്പിറ്റലിലെ ഒരു വിനോദ ചികിത്സകന്റെ ശുപാർശയിൽ ചിൽഡ്രൻസ് ലൈറ്റ്നിങ് വീൽസ് പി.എസ്.സി.യിൽ ചേരുന്നതിലൂടെ അവർ പാരാലിമ്പിക് സ്പോർട്സിൽ ഏർപ്പെട്ടു.
ബാഹ്യ ലിങ്കുകൾ
വർഗ്ഗം:1983-ൽ ജനിച്ചവർ
യർമൂക്ക് നദി
ലഘുചിത്രം| യർമൂക്ക് നദി
നദി ഒഴുകി വരുന്ന ഭൂരിഭാഗം സ്ഥലങ്ങളിലും, യാർമുക്ക് വടക്ക് സിറിയയ്ക്കും തെക്ക് ജോർദാനും ഇടയിലുള്ള അതിർത്തി രൂപപ്പെടുത്തുന്നു, അതേസമയം ജോർദാനുമായുള്ള സന്ധിസ്ഥാനത്തിനു സമീപം അത് ഇസ്രായേലിനും ജോർദാനും ഇടയിലുള്ള അതിർത്തിയായി മാറുന്നു. 1967 ജൂണിലെ ആറ് ദിവസത്തെ യുദ്ധത്തിന് ശേഷം, നദിയുടെ താഴത്തെ 14 മൈൽ (23 കി.മീ) ജോർദാനും ഇസ്രായേൽ അധീനതയിലുള്ള പ്രദേശവും തമ്മിലുള്ള അതിർത്തി രൂപീകരിച്ചു. അധിനിവേശ ഗോലാൻ കുന്നുകളും ഇസ്രായേലും അതിൽ ഉൾപ്പെടുന്നു. ഫലസ്തീന്റെ ചരിത്രത്തിലെ നിർണായക യുദ്ധങ്ങളിലൊന്നായ യാർമുക്ക് നദിയിലെ യുദ്ധം നടന്ന സ്ഥലമായിരുന്നു യാർമുക്ക്. യാർമുക്ക് നദി മുമ്പ് ജോർദാനിന് ജലവൈദ്യുതി നൽകിയിരുന്നതോടൊപ്പം അതിന്റെ താഴ്‌വര ഒരു ബ്രാഞ്ച് റെയിൽവേയുടെ സ്ഥലമായിരുന്നു, എന്നാൽ തുടർച്ചയായ അറബ്-ഇസ്രായേൽ യുദ്ധങ്ങളും അനുബന്ധ പ്രദേശങ്ങളിലെ തർക്കങ്ങളും അവയെ ഏറെക്കുറെ ഇല്ലാതാക്കി.
കാലാവസ്ഥ
നദീതടത്തിൽ ചൂടുള്ളതും അർദ്ധ വരണ്ടതുമായ കാലാവസ്ഥയാണ്. ജനുവരിയിൽ, ശരാശരി താപനില 41 °F (5 °C) ന് മുകളിലാണ്. വേനൽക്കാല മാസങ്ങളിൽ താപനില 86 °F (30 °C) കവിഞ്ഞേക്കാം. ഒക്ടോബറിനും മാർച്ചിനും ഇടയിലാണ് പ്രധാനമായും മഴ പെയ്യുന്നത്. ഈ പ്രദേശത്തെ സസ്യജാലങ്ങളിൽ കുറിയ പുല്ലുകളും വരൾച്ചയെ പ്രതിരോധിക്കുന്ന പുൽച്ചെടികളും കൂടുതലായുണ്ട്.
ചരിത്രം
വടക്ക് സമതലങ്ങളായ - ഹൗറാൻ, ബാഷാൻ, ഗോലാൻ - തെക്ക് ഗിലെയാദ് പർവതങ്ങൾ എന്നിവയ്ക്കിടയിൽ യാർമുക്ക് ഒരു സ്വാഭാവിക അതിർത്തി രൂപപ്പെടുത്തുന്നു. അങ്ങനെ അത് പലപ്പോഴും രാജ്യങ്ങൾ തമ്മിലുള്ള അതിർത്തി രേഖയായി വർത്തിച്ചിട്ടുണ്ട്. ലഘുചിത്രം| യർമൂക്ക് നദി
നവീനശിലായുഗം
പാലസ്തീനിന്റെയും ജോർദാനിന്റെയും ചില ഭാഗങ്ങളിൽ വസിച്ചിരുന്ന ഒരു മൺപാത്ര നിയോലിത്തിക്ക് സംസ്കാരമാണ് യാർമുകിയൻ എന്ന് പറയപ്പെടുന്നു.
വെങ്കല യുഗം
ലഘുചിത്രം| യാർമൂക്ക് നദിക്ക് കുറുകെയുള്ള റെയിൽവേ പാലം, 1946-ൽ തകർന്നു ഗോലാനിൽ മാത്രമാണ് നദിയുടെ പ്രദേശത്ത്  ആദ്യകാല വെങ്കലയുഗം  സൂചകമാകുന്നത്.
ബിസി 14-ാം നൂറ്റാണ്ടിലെ അമർന ലെറ്റേഴ്സിൽ അബില (ടെൽ അബിൽ) സാക്ഷ്യപ്പെടുത്തിയിട്ടുണ്ട്. നദിയുടെ വടക്ക് ഭാഗത്തായിരുന്നു എന്ന് അനുമാനിക്കപ്പെടുന്ന ഗെഷൂരിന്റെ കാര്യത്തിലും ഇത് സംഭവിക്കാം. നദിയുടെ തീരത്തുള്ള മറ്റ് ചരിത്ര നഗരങ്ങൾ ദരാ, ഹീത്, ജലിൻ ടെൽ ഷിഹാബിന്റെയും ഖിർബെറ്റ് എഡ്-ഡുവെയ്റിന്റെയും പുരാവസ്തു സ്ഥലങ്ങൾ എന്നിവയാണ്.
ഹെല്ലനിസ്റ്റിക് കാലഘട്ടം
ഹെല്ലനിസ്റ്റിക് കാലഘട്ടത്തിൽ, ഹിപ്പോസിന്റെ പ്രദേശം തെക്ക് ഗദാരയുടെയും അബിലയുടെയും (ആബേൽ) പ്രദേശത്തിന് കുറുകെയായിരുന്നു, ഡിയോൺ കിഴക്കൻ പോഷകനദികളിലായിരുന്നു.
ബൈസന്റൈൻ കാലഘട്ടം
ഫലസ്തീന്റെ ചരിത്രത്തിലെ നിർണായക യുദ്ധങ്ങളിലൊന്നായ യാർമുക്ക് നദിയിലെ യുദ്ധം നടന്ന സ്ഥലമായിരുന്നു യാർമുക്ക്. AD 635-ൽ ഖാലിദ് ഇബ്നു അൽ-വലീദിന്റെ കീഴിൽ ഡമാസ്കസ് കീഴടക്കിയ അറബികൾ, തിയോഡോറസ് ട്രിത്തൂറിയസിന്റെ കീഴിൽ ഒരു വലിയ ബൈസന്റൈൻ സൈന്യം ഭീഷണിപ്പെടുത്തിയപ്പോൾ നഗരം വിടാൻ നിർബന്ധിതരായി. ഖാലിദ് യാർമുക്ക് നദിയുടെ തെക്ക് ഭാഗത്തേക്ക് തന്റെ സൈന്യത്തെ കേന്ദ്രീകരിച്ചു, 636 ഓഗസ്റ്റ് 20-ന്, ബൈസന്റൈൻസിന്റെ അർമേനിയൻ, ക്രിസ്ത്യൻ അറബ് സഹായികളുടെ ഒഴിഞ്ഞുമാറൽ മുതലെടുക്കുകയും ബൈസന്റൈൻസിന്റെ ശേഷിച്ച സൈന്യത്തെ ആക്രമിക്കുകയും ചെയ്തു, അവ ഏതാണ്ട് പൂർണ്ണമായും നശിപ്പിക്കപ്പെട്ടു. ഈ വിജയം പലസ്തീനിലെ മുസ്ലീം ആധിപത്യത്തിന് തുടക്കമിട്ടു, അത് കുരിശുയുദ്ധങ്ങളുടെ കാലഘട്ടത്തിൽ (1099-1291) മാത്രം തകർന്ന് ഒന്നാം ലോക മഹായുദ്ധം വരെ നീണ്ടുനിന്നു.
1905-1948
1905 മുതൽ 1946 വരെ നദീതടത്തിൽ ജെസ്രീൽ വാലി റെയിൽവേയുമായി ബന്ധിപ്പിക്കുന്ന ഹെജാസ് റെയിൽവേ ഓടിയിരുന്നു. 1946 ജൂൺ 16 ന് നൈറ്റ് ഓഫ് ദ ബ്രിഡ്ജസിൽ ജൂതർ നടത്തിയ ഹഗാന ബോംബേറിനെ തുടർന്ന് ഇത് ഒഴിവാക്കപ്പെട്ടു. ജോർദാൻ നദിയുമായി സംഗമിക്കുന്ന നഹരയിമിലെ ജലവൈദ്യുത പ്ലാന്റ് 1932 മുതൽ 1948 വരെ നിർബന്ധിത പാലസ്തീനിൽ സേവനമനുഷ്ഠിച്ചു.
1948 ന് ശേഷം
വലത്ത്‌|ലഘുചിത്രം|209x209ബിന്ദു| ജോർദാൻ, യാർമുക്ക് നദികളുടെ സംഗമസ്ഥാനത്ത് ഇസ്രായേൽ-ജോർദാനിയൻ അതിർത്തി 1967-ലെ ആറ് ദിവസത്തെ യുദ്ധത്തിന് ശേഷം, ഇസ്രായേൽ ഗവൺമെന്റ് അതിന്റെ മനോഹരമായ പ്രകൃതിദൃശ്യങ്ങളും ചൂടുനീരുറവകളും രസകരമായ റോമൻ അവശിഷ്ടങ്ങളുമുള്ള താഴ്ന്ന യാർമുക്ക് നദീതടത്തെ വിനോദസഞ്ചാരികളുടെ ഗതാഗതത്തിനായി തുറന്നുകൊടുത്തു. ജോർദാനിലെ കിഴക്കൻ ജോർദാൻ നദീതടത്തിൽ ജലസേചനം നടത്തുന്നതിനായി 1966-ൽ പൂർത്തിയാക്കിയ ഗൗർ ആഷ്-ഷർഖിയ (കിഴക്കൻ ഘോർ) കനാൽ യാർമുക്കിൽ നിന്ന് വെള്ളം തിരിച്ചുവിടുന്നു.
ഇന്ന്, നദിയുടെ താഴ്ന്ന ഭാഗം, ജോർദാൻ താഴ്‌വരയോട് ചേർന്ന്, ഇസ്രായേലിനും ജോർദാനും തമ്മിലുള്ള അതിർത്തിയുടെ ഭാഗമാണ്. നദിയുടെ ഒഴുക്കിനെതിരായി മേലോട്ട്‌ ഉള്ള ഭാഗങ്ങൾ സിറിയയും ജോർദാനും തമ്മിലുള്ള അതിർത്തിയുടെ ഭാഗമാണ് (1923 ഫ്രാങ്കോ-ബ്രിട്ടീഷ് അതിർത്തി കരാറിൽ നിന്ന് പാരമ്പര്യമായി ലഭിച്ച അതിർത്തി). താഴ്‌വരയിലെ അൽ-ഹമ്മ അഥവാ ഹമത് ഗാദർ പ്രദേശം ഇസ്രയേലിന്റെ കൈവശമാണെങ്കിലും സിറിയ അതിനു മേൽ അവകാശവാദം ഉന്നയിക്കുന്നു.
2000-കളിൽ ജോർദാനും സിറിയയും തമ്മിലുള്ള അതിർത്തിയിലാണ് അൽ-വെഹ്ദ അണക്കെട്ട് നിർമ്മിച്ചത്. ജോർദാനും സിറിയയും (1953 ലും 1987 ലും) ജോർദാനും ഇസ്രായേലും (1994) തമ്മിൽ യർമൂക്ക് നദിയുടെ പങ്കിട്ട ജലത്തിന്റെ മാനേജ്മെന്റും വിഹിതവും സംബന്ധിച്ച് രാഷ്ട്രീയ കരാറുകൾ ഉണ്ട്.
ചേളാരി വിമാനത്താവളം
കേരളത്തിലെ മലപ്പുറം ജില്ലയിലെ തേഞ്ഞിപ്പലം ഗ്രാമ പഞ്ചായത്തിലായിരുന്നു പഴയ ചേളാരി വിമാനത്താവളം സ്ഥിതി ചെയ്യുന്നത്. ഇന്ന് ആപ്രദേശം ഇന്ത്യൻ ഓയിൽ കമ്പനിയുടെ കൈവശം സ്ഥിതിചെയ്യുന്നു.
ചരിത്രം
പഴയ കാലത്ത്‌ ചേളാരിയിൽ വിമാനത്താവളമുണ്ടായിരുന്നു. വിമാനം ഇറങ്ങുന്നതിനുമുൻപ് നാഷണൽ ഹൈവേയിലെ ഗതാഗതം തടഞ്ഞിരുന്നു. ഒറ്റ എഞ്ചിനുള്ള വിമാനങ്ങളാണ് ഇവിടെ ഇറങ്ങിയിരുന്നത്. വിമാനം ഇറങ്ങിയാൽ അതിനുചുറ്റും ഒരു കയർ കെട്ടി പ്രവേശനം നിരോധിച്ചിരുന്നു.
ഇന്ദിരാഗാന്ധിയും മകൻ രാജീവ് ഗാന്ധിയും ചേർന്ന് ഇവിടെ വിമാനം ഇറങ്ങിയിട്ടുണ്ട്. ഇന്ദിരാഗാന്ധിയും കുടുംബവും തിരൂരങ്ങാടി യതീംഖാന സന്ദർശ്ശിക്കാൻ വന്നപ്പോഴും ഇന്ദിരയുടെമരണശേഷം രാജീവ്‌ ഗാന്ധി പ്രധാനമന്ത്രിയായപ്പോൾ രണ്ടുതവണയും ചേളാരിയിൽ ഇറങ്ങിയിട്ടുണ്ട്.
വിമാന ദുരന്തം
1969 ജനുവരി 17 ന്, ഹിന്ദു പബ്ലിക്കേഷന്സിന്റെ ഉടമസ്ഥതയിലുള്ള Douglas C-47A VT-DTH എന്ന കാർഗോ വിമാനം ഇവിടെ തകർന്നു. < പത്രക്കെട്ടുകൾ ചേളാരിയിൽ ഇറക്കി തിരിച്ചു പറന്നുയരാൻ ശ്രമിക്കുമ്പോഴാണ് വിമാനം തകർന്നത്. അപകടത്തിൽ വിമാനത്തിലുണ്ടായിരുന്ന വൈമാനികനും സഹ വൈമാനികനും മരണമടഞ്ഞു. കേരളത്തിലുണ്ടായ ആദ്യ കാലത്തെ ഒരു ദുരന്തമായിരിരുന്നു ഇത്.
ഐ.ഒ.സി പ്ലാന്റ്
വിമാനങ്ങളുടെ വരവ് നിലച്ചപ്പോൾ ഇവിടം ഇന്ത്യൻ ഓയിൽ കോർപ്പറേഷന്റെ എൽ.പി.ജി പ്ലാന്റ് നിലവിൽ വന്നു.
വർഗ്ഗം:കേരളത്തിലെ വിമാനത്താവളങ്ങൾ
യഹൂദ ചരിത്രം
യഹൂദരുടെ ചരിത്രം യഹൂദരുടെയും അവരുടെ രാഷ്ട്രത്തിന്റെയും മതത്തിന്റെയും സംസ്കാരത്തിന്റെയും ചരിത്രമാണ്, അത് മറ്റ് ജനങ്ങളോടും മതങ്ങളോടും സംസ്കാരങ്ങളോടും സംവദിക്കുകയും വികസിക്കുകയും ചെയ്തു.
ഇരുമ്പുയുഗത്തിൽ ലെവന്റിൽ ഉടലെടുത്ത രണ്ട് അനുബന്ധ രാജ്യങ്ങളായ ഇസ്രായേലിലെയും യഹൂദിയായിലെയും ഇസ്രായേൽ, ഹീബ്രു എന്നീ ഗോത്രങ്ങളിൽ നിന്നാണ് ജൂതന്മാർ ഉത്ഭവിച്ചത്. ബിസി 1213-1203 കാലഘട്ടത്തിൽ മെർനെപ്റ്റാ സ്റ്റെലിയിൽ ഇസ്രായേലിനെക്കുറിച്ചുള്ള ആദ്യ പരാമർശം ആലേഖനം ചെയ്തിട്ടുണ്ടെങ്കിലും, മതസാഹിത്യത്തിൽ ഇസ്രായേല്യർ കുറഞ്ഞത് സി. 1500 ക്രി.മു. ഏകദേശം 720 BCE-ൽ ഇസ്രായേൽ രാജ്യം നിയോ-അസീറിയൻ സാമ്രാജ്യത്തിനും 586 BCE-ൽ യഹൂദ രാജ്യം നിയോ-ബാബിലോണിയൻ സാമ്രാജ്യത്തിനും കീഴിലാക്കപ്പെട്ടു. യഹൂദ ജനസംഖ്യയുടെ ഒരു ഭാഗം ബാബിലോണിലേക്ക് നാടുകടത്തപ്പെട്ടു. അസീറിയൻ, ബാബിലോണിയൻ അടിമത്തങ്ങൾ യഹൂദ പ്രവാസികളുടെ തുടക്കത്തെ പ്രതിനിധീകരിക്കുന്നതായി കണക്കാക്കപ്പെടുന്നു.
പേർഷ്യൻ അക്കീമെനിഡ് സാമ്രാജ്യം ഈ പ്രദേശം കീഴടക്കിയതിനുശേഷം, നാടുകടത്തപ്പെട്ട യഹൂദന്മാർക്ക് മടങ്ങിവരാനും ദേവാലയം പുനർനിർമ്മിക്കാനും അനുവാദം നൽകി; ഈ സംഭവങ്ങൾ രണ്ടാം ദേവാലയ കാലഘട്ടത്തിന്റെ തുടക്കം കുറിക്കുന്നു. നിരവധി നൂറ്റാണ്ടുകളുടെ വിദേശ ഭരണത്തിന് ശേഷം, സെലൂസിഡ് സാമ്രാജ്യത്തിനെതിരായ മക്കാബിയൻ കലാപം ഒരു സ്വതന്ത്ര ഹാസ്മോനിയൻ രാജ്യത്തിലേക്ക് നയിച്ചു, എന്നാൽ അത് ക്രമേണ റോമൻ ഭരണത്തിൽ കീഴിൽ ഉൾപ്പെടുത്തപെട്ടു. ജൂത-റോമൻ യുദ്ധങ്ങൾ, CE 1, 2 നൂറ്റാണ്ടുകളിൽ റോമാക്കാർക്കെതിരായ വിജയിക്കാത്ത കലാപങ്ങളുടെ ഒരു പരമ്പര ജറുസലേമിന്റെയും രണ്ടാം ദേവാലയത്തിന്റെയും നാശത്തിലും നിരവധി യഹൂദന്മാരെ പുറത്താക്കുന്നതിലും കലാശിച്ചു. തുടർന്നുള്ള നൂറ്റാണ്ടുകളിൽ ഇസ്രായേൽ നാട്ടിൽ ജൂത ജനസംഖ്യ ക്രമേണ കുറഞ്ഞു, യഹൂദ പ്രവാസികളുടെ പങ്ക് വർധിക്കുകയും ആത്മീയവും ജനസംഖ്യാപരമായ കേന്ദ്രം ജനവാസമില്ലാത്ത യഹൂദയിൽ നിന്ന് ഗലീലിയിലേക്കും പിന്നീട് ബാബിലോണിലേക്കും മാറ്റുകയും ചെയ്തു, റോമൻ സാമ്രാജ്യത്തിലുടനീളം വ്യാപിച്ചുകിടക്കുന്ന ചെറിയ സമൂഹങ്ങളായി അവർ പരിണമിച്ചു അതേ കാലഘട്ടത്തിൽ, മധ്യ യഹൂദ ഗ്രന്ഥങ്ങളായ മിഷ്നയും തൽമൂദും രചിക്കപ്പെട്ടു. തുടർന്നുള്ള സഹസ്രാബ്ദങ്ങളിൽ, പ്രവാസി സമൂഹങ്ങൾ അവരുടെ പൂർവ്വികർ സ്ഥിരതാമസമാക്കിയ സ്ഥലമനുസരിച്ച് മൂന്ന് പ്രധാന വംശീയ ഉപവിഭാഗങ്ങളായി ഒന്നിച്ചു : അഷ്കെനാസിം ( മധ്യ, കിഴക്കൻ യൂറോപ്പ് ), സെഫാർഡിം (ആദ്യം ഐബീരിയൻ പെനിൻസുലയിൽ ), മിസ്രാഹിം ( മിഡിൽ ഈസ്റ്റ്, നോർത്ത് ആഫ്രിക്ക ).
പുതുതായി സ്ഥാപിതമായ ഇസ്ലാമിക ഖിലാഫത്ത് കിഴക്കൻ മെഡിറ്ററേനിയൻ, മെസൊപ്പൊട്ടേമിയ, വടക്കേ ആഫ്രിക്ക എന്നിവിടങ്ങളിലേക്കും പിന്നീട് ഐബീരിയൻ പെനിൻസുലയിലേക്കും വ്യാപിച്ചതോടെ ഏഴാം നൂറ്റാണ്ടിൽ ലെവന്റിനുമേലുള്ള ബൈസന്റൈൻ ഭരണം നഷ്ടപ്പെട്ടു. യഹൂദ സംസ്കാരം സ്പെയിനിൽ ഒരു സുവർണ്ണകാലം ആസ്വദിച്ചു, ജൂതന്മാർ സമൂഹത്തിൽ വ്യാപകമായി അംഗീകരിക്കപ്പെടുകയും അവരുടെ മതപരവും സാംസ്കാരികവും സാമ്പത്തികവുമായ ജീവിതം പൂവണിയുകയും ചെയ്തു. എന്നിരുന്നാലും, 1492-ൽ യഹൂദന്മാർ സ്പെയിൻ വിടാൻ നിർബന്ധിതരായി, ഒട്ടോമൻ സാമ്രാജ്യത്തിലേക്കും ഇറ്റലിയിലേക്കും ധാരാളം കുടിയേറി. 12-ഉം 15-ഉം നൂറ്റാണ്ടുകൾക്കിടയിൽ, മധ്യ യൂറോപ്പിൽ അഷ്‌കെനാസി ജൂതന്മാർ കടുത്ത പീഡനം അനുഭവിച്ചു, ഇത് പോളണ്ടിലേക്കുള്ള അവരുടെ കൂട്ട കുടിയേറ്റത്തെ പ്രേരിപ്പിച്ചു. 18-ാം നൂറ്റാണ്ടിൽ ഹസ്കല ബൗദ്ധിക പ്രസ്ഥാനത്തിന്റെ ഉദയം കണ്ടു. 18-ആം നൂറ്റാണ്ടിൽ തുടങ്ങി, യഹൂദന്മാർ നിയന്ത്രിത നിയമങ്ങളിൽ നിന്ന് യഹൂദ വിമോചനത്തിനും വിശാലമായ യൂറോപ്യൻ സമൂഹത്തിലേക്കുള്ള ഏകീകരണത്തിനും വേണ്ടി പ്രചാരണം ആരംഭിച്ചു.
പത്തൊൻപതാം നൂറ്റാണ്ടിൽ, പടിഞ്ഞാറൻ യൂറോപ്പിലെ ജൂതന്മാർക്ക് നിയമത്തിന് മുന്നിൽ കൂടുതൽ സമത്വം ലഭിച്ചപ്പോൾ, പെൽ ഓഫ് സെറ്റിൽമെന്റിലെ ജൂതന്മാർ വർദ്ധിച്ചുവരുന്ന പീഡനങ്ങളും നിയമപരമായ നിയന്ത്രണങ്ങളും വ്യാപകമായ വംശഹത്യകളും അഭിമുഖീകരിച്ചു. 1870-കളിലും 1880-കളിലും, പലസ്തീനിൽ ഒരു ജൂതരാഷ്ട്രീയം പുനഃസ്ഥാപിക്കുക എന്ന ലക്ഷ്യത്തോടെ, യൂറോപ്പിലെ ജൂതജനത, ഓട്ടോമൻ സിറിയയിലേക്കുള്ള കുടിയേറ്റത്തെക്കുറിച്ച് കൂടുതൽ സജീവമായി ചർച്ച ചെയ്യാൻ തുടങ്ങി. 1897 ലാണ് സയണിസ്റ്റ് പ്രസ്ഥാനം ഔദ്യോഗികമായി സ്ഥാപിതമായത്. 1881-നും 1924-നും ഇടയിൽ രണ്ട് ദശലക്ഷത്തിലധികം ജൂതന്മാർ അമേരിക്കയിലേക്ക് കൂട്ട പലായനത്തിനും ഈ കൂട്ടക്കൊലകൾ കാരണമായി യൂറോപ്പിലെയും അമേരിക്കയിലെയും ജൂതന്മാർ ശാസ്ത്രം, സംസ്കാരം, സമ്പദ്‌വ്യവസ്ഥ എന്നീ മേഖലകളിൽ വിജയം നേടി. ആൽബർട്ട് ഐൻസ്റ്റീനും ലുഡ്‌വിഗ് വിറ്റ്ജൻ‌സ്റ്റൈനും ഏറ്റവും പ്രശസ്തരായവരായി കണക്കാക്കപ്പെടുന്നു. ഇക്കാലത്ത് നോബൽ സമ്മാന ജേതാക്കളിൽ പലരും ജൂതന്മാരായിരുന്നു, ഇപ്പോഴും അങ്ങനെതന്നെ.
ഹോളോകോസ്റ്റിന് മുമ്പും കാലത്തും ധാരാളം ജൂതന്മാർ നിർബന്ധിതരായി ഫലസ്തീനിലേക്ക് കുടിയേറി. 1948 മെയ് 14-ന്, മാൻഡേറ്റ് അവസാനിച്ചതിന് ശേഷം, ഡേവിഡ് ബെൻ-ഗുറിയോൺ ഇസ്രായേൽ രാജ്യത്ത് ഒരു ജൂത, ജനാധിപത്യ രാഷ്ട്രമായ ഇസ്രായേൽ രാഷ്ട്രത്തിന്റെ സൃഷ്ടി പ്രഖ്യാപിച്ചു. തൊട്ടുപിന്നാലെ, എല്ലാ അയൽ അറബ് രാജ്യങ്ങളും ആക്രമിച്ചു, എന്നിട്ടും പുതുതായി രൂപീകരിച്ച ഐഡിഎഫ് ചെറുത്തു. 1949-ൽ, യുദ്ധം അവസാനിക്കുകയും ഇസ്രായേൽ രാഷ്ട്രം നിർമ്മിക്കുകയും ചെയ്തു. 2022 ലെ കണക്കനുസരിച്ച്, 9.6 ദശലക്ഷം ജനസംഖ്യയുള്ള ഒരു പാർലമെന്ററി ജനാധിപത്യമാണ് ഇസ്രായേൽ, അവരിൽ 7 ദശലക്ഷം ജൂതന്മാരാണ്. ഇസ്രായേലിന് പുറത്തുള്ള ഏറ്റവും വലിയ ജൂത സമൂഹം യുണൈറ്റഡ് സ്റ്റേറ്റ്സ് ആണ്, കൂടാതെ ഫ്രാൻസ്, കാനഡ, അർജന്റീന, റഷ്യ, യുണൈറ്റഡ് കിംഗ്ഡം, ഓസ്‌ട്രേലിയ, ജർമ്മനി എന്നിവിടങ്ങളിലും വലിയ സമൂഹങ്ങൾ നിലവിലുണ്ട്. ആധുനിക ജൂത ജനസംഖ്യാശാസ്‌ത്രവുമായി ബന്ധപ്പെട്ട സ്ഥിതിവിവരക്കണക്കുകൾക്ക്, ജൂത ജനസംഖ്യ കാണുക.